Siapakah Backpackers: Antara Budaya Minimalisme, Konsumerisme Dan Kompleks Superioriti

Artikel ini cuba mengeksplorasi makna yang dipergaduhkan sejak dahulu lagi, iaitu siapa itu backpackers, dari sudut pengamatan budaya. Dan siapa yang layak memasuki liganya?

Sebelum industri pelancongan dikomersilkan, dunia pengembaraan memang dunia minimalis. Orang yang mengembara (secara individu atau dalam kafilah) hanya membawa apa yang perlu sahaja.

Dan mereka mempunyai tujuan yang jelas dalam berkelana. Samada menuntut ilmu, berdagang, lawatan diplomasi politik & penjajahan, lawatan spiritual, melawat keluarga, atau menjelajah mencari sesuatu yang baru serta membuat catatan.

Dan dahulukala kalau mahu mengembara memang perlukan belanja duit yang banyak. Kemudian dengan kemajuan teknologi, pelancongan menjadi semakin mudah dan semakin murah (sepertimana teknologi-teknologi lain).

Dahulunya mereka mengembara dengan tujuan yang jelas kerana mengembara bukan sesuatu yang mudah dan kos mengembara amat mahal. Akan tetapi hari ini kita mengembara mencari tujuan hidup, mencari idea, mencari inspirasi, untuk rileks, untuk menghilangkan diri daripada kerja buat sementara – sesuatu yang amat mewah untuk generasi nenek moyang kita.

Maka, dengan manusia yang semakin pudar tujuan hidup dan semakin banyak stress, tapi pada masa yang sama semakin banyak duit, berlakulah pengkomersilan secara berlebihan.

Penerbangan tiba-tiba ada kelas-kelasnya. Hotel tiba-tiba ada 3, 4, 5, 6, 7 bintang. Aktiviti menjelajah dan memahami budaya tempatan digantikan dengan aktiviti shopping dan spa. Kad kredit pun sudah ada yang khusus untuk traveler. Perlu ditekankan, ini semua tidak salah, namun persoalannya adakah ia perlu?

Tidak hairanlah masih ramai yg mengaitkan aktiviti mengembara itu sebenarnya memerlukan banyak wang. Padahal ia bukanlah memerlukan wang yang banyak sehingga perlu jadi kaya raya untuk mengembara, ia hanya perlu wang yang secukupnya sahaja.

Pengembaraan yang minimalis, tidak terpengaruh pada budaya konsumerisme, ialah asas pada budaya backpackerisme. Ia tidak bermaksud kembali pada zaman kuno membuang semua teknologi, tidur hanya di jalanan atau tempat ibadat, atau mengembara hanya berjalan kaki atau hitchike, tanpa insuran.

Ini tanggapan yg salah terhadap backpackerisme yang selalu dikaitkan dengan budaya murahan (“cheapskate”) dan menyusahkan orang.

Backpackerisme adalah budaya minimalis dalam pengembaraan. Penerbangan yang boleh membawa pengembara ke destinasi yang dituju itu sudah cukup. Penginapan asas yang selesa untuk membersihkan diri dan tidur malam dengan selamat sudah cukup.

Pakai pengangkutan awam sudah cukup. Bawa dua beg untuk mengembara sudah cukup, tak perlu shopping apa-apa dan beli beg ketiga, keempat dan kelima

Pada masa yang sama, ia juga bukan budaya ekstrim dan radikal. Mereka yang radikal dan ekstrim dalam backpackerisme ini dipengaruhi kompleks inferioriti dan “low self worth” sehingga perlu menunjuk-nunjuk berlebihan dan membuktikan pada dunia dia pun mampu lakukannya dengan kos lebih rendah. Akhirnya menjadi kompleks superioriti berego tinggi seperti contoh-contoh ini:

“Aku dah travel 100 negara semua dengan bajet rendah pada usia 22.”

“Tak layak kira backpacker kalau pergi India pakai ejen pelancongan.”

“Bukan nama backpacker kalau tak pergi negara ini dan buat ini.”

“Kau travel Korea bajet RM2000, aku belanja RM50 je.”

Backpackers hanya membeli, membawa dan menggunakan apa yang dia perlu sahaja. Mereka bersikap sederhana tetapi minimalis. Dalam erti kata lain, dengan cara yang minimalis sebegini, dia boleh lebih fokus dalam tujuan atau mencari tujuan pengembaraan itu sendiri.

Ia bebas daripada segala budaya konsumerisme atau kompleks superioriti berego tinggi yang membelenggu jiwanya daripada mengembara dengan merdeka.

Tetapi adakah mereka yang mengembara secara mewah dikira backpacker juga? Adakah mereka yang ada kompleks superioriti berego tinggi menunjuk-nunjuk pada dunia mereka mampu membuatnya dengan kos lebih rendah ini dikira backpacker juga?

Istilah backpacker adalah lebih dekat pada golongan kedua (kompleks superioriti) daripada golongan pertama. Aktiviti backpacking itu sendiri, walaupun takrifannya heterogenous dan pelbagai menurut para pengkaji, mereka sebulat suara bersetuju backpacking itu berkos rendah, berbelanja apa yang perlu dan tidak terlalu bermewah-mewah.

Cuma, golongan kedua yang berkompleks superioriti berego tinggi inilah yang kadang memberi nama buruk kepada backpackers.

Backpackers membuat apa yang dibuatnya demi “sense of authenticity”. Dia bukan sekadar bercuti pergi rileks tapi meluaskan horizon pemandangan, menambah pengetahuan dan pengalaman.

Maka, dia mengembara secara minimalis, tidak perlu membeli apa-apa yang tidak diperlukannya. Pada masa yang sama, dia tidak perlu menunjuk-nunjukkan kepada dunia itinerari dan perbelanjaannya hanya supaya dapat masuk “liga backpackers legenda”.

Angkat beg, pergi mengembara, belanja apa yang perlu saja. Setel. Kira backpackers sudah tu.

Yang menaikkan saham seorang backpacker ialah bukan berapa ringgit yang dibelanjakannya atau berapa negara yang telah dilaluinya. Tetapi bagaimanakah karakter perwatakannya, apakah pengetahuan dan pengalaman mahal yg dilaluinya dan apa nilai tambah yang dia boleh sumbang semula kepada masyarakat.


Ajaran Ayah Pin Versi Baharu Mula Berkembang Di Lembah Klang?

Beberapa tahun lalu, kita dikejutkan dengan satu ajaran sesat bernama Kerajaan Langit yang diasaskan oleh  Ariffin Muhamad atau Ayah Pin di Kampung Batu 13, Hulu Besut.

Ayah Pin menyifatkan dirinya sebagai wakil kepada Tuhan segala agama dan pengikutnya pula menganggap dia sebagai penerima wahyu dari langit.

Terbaharu, melalui perkongsian We Are All Firdaus Wong di laman Facebook, dia mendakwa bahawa wujud ajaran sesat menyerupai Ayah Pin yang didakwa bertapak di Lembah Klang.

Melalui perkongsian tersebut yang telah mendapat lebih 3,000 perkongsian dan 500 komen dari netizen, kuil berkenaan didakwa menghimpunkan ajaran pelbagai agama termasuk Islam.

“Kini di KL juga wujud satu kuil yang mengumpul semua agama. Malah simbol-simbol agama di sana juga ada kaitan dengan fahaman pluralisme.

“Fahaman ini bercanggah dengan ajaran Islam. Islam itu tinggi dan tidak ada yang lebih tinggi darinya,” Kata kenyataan terbabit.

We Are All Firdaus Wong turut memuat naik beberapa keping gambar yang menunjukkan sekumpulan lelaki bersongkok dan berkopiah dipercayai beragama Islam berkumpul dalam satu acara dalam kuil yang turut dihadiri penganut agama lain.

Pengarah Jabatan Agama Islam Wilayah Persekutuan (Jawi), Mohd Ajib Ismail ketika dihubungi oleh Sinar Harian memaklumkan pihaknya tidak menerima apa-apa laporan berhubung ajaran sesat ini.

Namun katanya, pihak Jawi akan menyiasat dakwaan tersebut dan sebarang perkembangan akan dikongsikan nanti.

Baca juga mengenai Al-Arqam yang berjaya membina empayar besar bernilai RM500 juta. Klik pautan di bawah untuk membaca.

Bagaimana Al-Arqam Bina Empayar Besar Bernilai RM500 Juta Suatu Ketika Dahulu


Siapakah Chuck Taylor? Lelaki Di Sebalik Jenama Kasut Converse Terlaris Di Dunia

Apabila kita bercakap mengenai kasut jenama Converse, perkara pertama yang sering bermain di fikiran kita adalah logo bintang besar di tengah bulatan putih. Ia adalah logo ikonik yang mudah untuk diingati dan terasa dekat dengan budaya pop anak muda.

Dari semua kasut yang Converse pernah keluarkan, Converse Chuck Taylor (juga dipanggil Converse All Stars) adalah antara yang paling banyak mencuri tumpuan. Setiap pencinta kasut Converse di Malaysia pasti mempunyai sekurang-kurangnya sepasang Converse Chuck Taylor.

Converse pada mulanya merupakan kasut buat peminat bola keranjang, tetapi seiring dengan waktu, kasut ini juga telah dicipta untuk kegunaan harian.

Kisah terciptanya Converse Chuck Taylor adalah unik. Tidak seperti cerita kolaborasi kasut yang lain, di mana mereka akan bekerjasama dengan atlet atau selebriti terkenal.

Chuck Taylor sebenarnya adalah lelaki yang mempunyai keperibadian yang luar biasa tetapi tetap mengambil sikap merendah diri. Jasanya telah menaikkan populariti bola keranjang di peringkat antarabangsa dan sehingga kini, ia telah menjadi antara salah satu sukan utama di dunia.

Bagi reka bentuk Converse Chuck Taylor pula, kasut ini sangat ringkas dan kasual, tetapi mudah dicampurkan dan dipadankan dengan apa jua pakaian. Dari yang tinggi – di atas buku lali – hinggalah yang rendah di bawah pergelangan kaki.

Antara ciri khas Converse Chuck Taylor ialah ia mempunyai tapak dengan getah yang tebal, diperbuat dari kanvas dan mempunyai logo bintang yang tertulis “Converse All Star Chuck Taylor” di sebelahnya.

Nama sebenarnya adalah Charles Hollis “Chuck” Taylor. Dia adalah seorang pemain bola keranjang Amerika Syarikat yang dilahirkan di Indiana pada tahun 1901. Setelah tamat sekolah menengah, Taylor telah bermain untuk pelbagai pasukan profesional.

Kelahiran pertama Converse All Star pada tahun 1917 tidak mempunyai nama Chuck Taylor. Penjenamaan semula hanya berlaku beberapa tahun kemudian setelah Taylor bergabung dengan pasukan Converse pada tahun 1921 dan menjadi jurujual kasut.

Seorang pemain bola keranjang yang juga merangkap jurujual kepada jenama kasut mungkin kedengaran pelik – dua kerja dalam satu masa. Namun, itulah yang berlaku bagi menampung hidup sebelum tertubuhnya NBA pada tahun 1949 dan sebelum bintang bola keranjang dibayar berjuta-juta dolar.

Tidak pasti apa yang mendorong Taylor untuk melakukan dua kerja dalam satu masa. Ada yang mengatakan bahawa dia sangat meminati reka bentu All Star sehingga dia ingin bekerja di Converse.

Bagi Hall of Fame Bola Keranjang, yang menyenaraikan Taylor sebagai salah seorang lagenda, dikatakan bahawa pada tahun 1921, Taylor telah bertindak ‘menyerang’ Converse di pejabat jualan mereka di Chicago  dan mengeluh bahawa kasut mereka telah mencederakan kakinya. Dia kemudiannya meyakinkan para eksekutif untuk membuat kasut khas untuk permainan bola keranjang.

Converse yang bersetuju dengan cadangan tersebut telah memberi kebenaran kepada Taylor untuk membantu Converse dalam mereka bentuk semula kasut ikonik tersebut dan dia juga ditugaskan sebagai penasihat bola keranjang di Amerika. Dia juga dilantik sebagai pemain dan jurulatih untuk pasukan Converse All-Stars yang bermain di liga industri syarikat.

Selama Taylor memegang jawatan terbabit, dia telah mencipta Converse Basketball Yearbook, di mana pemain, pelatih, pasukan dan momen terhebat yang pernah dicipta oleh mereka direkodkan dan diperingati. Selain itu, dia juga telah menjalankan klinik bola keranjang di seluruh negara.

Disebabkan jasa dan kejayaannya mempromosikan kasut dan sukan bola keranjang, Converse pada tahun 1932 akhirnya membuat keputusan untuk mengabadikan nama Chuck Taylor bersama-sama dengan jenama mereka.

Dilaporkan bahawa tiada perjanjian yang dimuktamadkan. Taylor hanya menerima gaji dari Converse dan tidak mendapat komisen dari kasut yang memakai namanya.

Kini, ramai pemain bola keranjang profesional memakai Converse All Stars. Ia bahkan dipakai oleh atlet Olimpik serta tentera Amerika Syarikat semasa latihan Perang Dunia II dan hampir 100 tahun kemudian, ia tetap menjadi kasut yang diminati ramai.

Terdahulu, Converse Japan telah memperkenalkan model Chuck Taylor All-Stars versi ‘See-Through’, klik pautan di bawah untuk membaca.

Converse Japan Perkenalkan Model Chuck Taylor All-Stars ‘See-Through’

Converse Perkenalkan Model ‘Chuck Taylor 70 High’

Gambar Kolaborasi Baharu Off-White™ x Converse Chuck Taylor 70s Tertiris


Siapakah KiWi, Rakyat Malaysia Yang Menceroboh Zon Terlarang Fukushima Di Jepun

Sejak 2 hari lepas kecoh di media sosial tentang pendedahan berani seorang pemuda yang mengaku telah menceroboh masuk ke zon terlarang dan dicemari radiasi nuklear di Fukushima, Jepun.

Bagi saya sendiri yang telah mengikuti beliau sejak tahun lepas, apa yang dilakukan oleh Keow Wee Loong atau lebih dikenali sebagai KiWi, graduan lulusan undang-undang tetapi memilih kerjaya sebagai fotografer ekstrim sepenuh masa, ini bukanlah sesuatu yang mengejutkan.

Memegang prinsip YOLO (you only live once) KiWi sebenarnya telah banyak kali melakukan kerja gila.

Apatah lagi beliau juga merupakan seorang rooftopper, satu aktiviti memanjat dan mengambil gambar dari bangunan tinggi.

Berikut antara senarai tindakan berani tapi gila beliau sebelum ke zon larangan di Fukushima, Jepun.

1. Memanjat Shanghai Tower tanpa sebarang alat keselamatan.

2. Memanjat bangunan pencakar langit di Malaysia. Dan ia telah dilakukan banyak kali oleh KiWi.

3. Memanjat 1 Centrum Tower dan kemudiannya di tahan polis.

4. Menyelinap naik dan memanjat beberapa bangunan tinggi di Hong Kong

5. Memanjat Swiss AEX ferris wheel di Hong Kong sehari sebelum ianya dibuka kepada umum.

6. Menyelinap naik tanpa izin ke Gunung Bromo, Indonesia dan merakam cahaya biru yang dikeluarkan dari dasar kawah Ijen .

Sewaktu di sini KiWi hampir lemas kerana asap dan udara beracun. Cahaya biru tersebut berjaya dirakam hanya sejauh 800 meter daripada tempat di mana beliau berdiri.

7. Memanjat Ping An Finance Center di Shenzen, China pada malam tahun baru 2015.

Beliau terserempak dengan pengawal keselamatan di tingkat 15 hingga berlaku adegan hide and seek. KiWi berjaya sampai ke puncak dan sempat merakam pemandangan menarik.

8. Menyelinap hingga ke puncak bangunan Marina 101 di Dubai yang masih dalam pembinaan bersama rooftopper Ibnu Anwar dan free runner Abudi Al Sagoff (keduanya juga rakyat Malaysia).

Marina 101 merupakan bangunan kediaman tertinggi di dunia (427 meter).

Baca: Cerita Belakang KiWi Dan 2 Lagi Rakannya Panjat Bangunan 101 Tingkat Di Dubai

9. Menyelinap naik ke puncak Wat Arun di Bangkok dan kemudiannya ditahan oleh pihak berkuasa Thailand.

10. Tahun baru 2016 diraikan oleh Kiwi di puncak salah satu bangunan di Bukit Bintang, Kuala Lumpur.

11. Tahun 2016 – KiWi ke Gunung Bromo sekali lagi.

Kali ini beliau dan 2 rakannya menyusup naik ke gunung yang sedang ditutup untuk lawatan.

Pada ketika itu Bromo sedang menghasilkan letusan dan gegaran. Dan mereka ditangkap oleh pihak berkuasa tempatan.

Baca: Misi Berani Mati KiWi Dan 2 Rakan Di Gunung Bromo, Indonesia Yang Meletus

12. Terkini – Menceroboh ke zon larangan nuklear Fukushima, Jepun bersama rakannya Koji.

Sesuatu yang berbeza dan sangat berbahaya! Menurut KiWi beliau dapat merasakan bahang panas di mata dan bau kimia yang kuat di udara sewaktu berada di bandar yang ditinggalkan ini.

Everything we do comes with a risk. Yes, I broke the law but if it’s for a good cause and as long as I didn’t hurt anyone or damage any property in the process, I’m okay with it.

I’m a weird person. I do exciting things that normal people might find a bit too much. I was born in July and I’m a Cancer – a crab never walks straight; ujar KiWi sewaktu ditemuramah oleh TimeOut.com.


Siapakah Lelaki Di Sebalik Pembinaan Royal Clock Tower, Makkah? Beliau Seorang Melayu Malaysia

Kisah ini diceritakan oleh Tuan Azmil Abrar, seorang Pengurus Pembangunan dan Kawalan Konten di TV Al Hijrah.

Ia berkisarkan tentang Tuan Wan Nazri Wan Aria, seorang Jurutera Struktur yang dipertanggungjawabkan sebagai Ketua Konsultan untuk pembinaan Royal Clock Tower, Makkah oleh sebuah syarikat terkemuka di German, SL Rasch.

Struktur binaan ini disifatkan sebagai the Miracles of Modern Engineering adalah mengkagumkan, dan kisah bagaimana seorang lelaki yang dibesarkan di Segambut, dan kemudian dipercayai oleh sebuah syarikat ternama German, adalah lebih mengkagumkan.

A MALAYSIAN LEGEND – FIND YOUR TURNING POINT

Siapakah lelaki muda, multi millionaire berusia 33 tahun di bawah ini? Mungkin ramai yang tidak mengenali beliau. Tetapi semalam adalah hari yang sangat mengujakan saya. Saya berpeluang untuk beliau yang saya sifatkan sebagai a Malaysian Legend, A Living Legend.

Nama beliau adalah Wan Nazri Wan Aria. Apa hebatnya beliau?

Royal Clock Tower, Makkah yang disifatkan sebagai the Miracles of Modern Engineering. (Boleh tonton pelbagai video berkenaan pembinaan Royal Clock Tower itu di Youtube). Dinyatakan di pelbagai tempat bahawa Clock Tower it dibina oleh sebuah syarikat terkemuka di German, SL Rasch.

Selain itu, projek pembesaran Masjidil Haram agar dapat memuatkan 10 juta jemaah haji juga telah disiap dirangka dan dirancang.

Berdasarkan kajian dilakukan, dapat diketahui bahawa individu yang dilantik selaku ketua untuk menjalankan projek Clock Tower berkenaan serta bertanggungjawab merangka pelan pembesaran Mekah adalah seorang anak muda dari Malaysia, bernama Wan Nazri Wan Aria.

Kebetulan dia sedang berada di Malaysia, maka kesempatan itu digunakan saya untuk bertemu beliau.

Kehebatan sebelum ini memang diketahui berdasarkan kajian. Tetapi setelah duduk berbual, banyak lagi perkara hebat diketahui mengenai individu ini.

Beliau berasal dari sebuah keluarga yang susah dan menetap di sebuah kawasan belum membangun di Kuala Lumpur. Bukan lulusan mana mana sekolah hebat. Hanya bersekolah biasa di Segambut. Kemudian menyambung pelajaran dan berjaya lulus Degree di dalam engineering dari UiTM dan pada mulanya bekerja di sebuah syarikat tempatan. Pada usia 25 tahun, beliau berasa tidak puas dan ingin mencabar diri.

Maka beliau meletakkan jawatan dan bertekad menyambung belajar peringkat Master di Germany menggunakan wang sendiri.

This is what i always said “all successful people had their turning point some point in life. We just have to make ours.

Mengapa Germany? Sebab beliau merasakan bahawa di situlah tempat paling utama dan paling mencabar untuk seseorang engineer di Dunia. Walaupun pada mulanya tidak pandai berbahasa Germany, beliau telah memaksa diri untuk belajar segera. Sebab semua pelajaran adalah di dalam bahasa berkenaan. Belajar Engineering dah susah, belajar peringkat Master dah susah, belajar bahasa german dah susah, apatah lagi belajar kesemuanya serentak!

But he did. And he did very well. Selepas berjaya mencapai keputusan yang cemerlang, pelbagai syarikat besar terutamanya di dalam otomobil berebut menawarkan beliau kerja. Namun semuanya ditolak beliau di atas minat beliau kepada Structural Engineering. Maka beliau telah memohon kerja di sebuah syarikat SL Rasch, sebuah syarikat Germany yang terkenal di dalam bidang structural engineering.

Pada mulanya, syarikat berkenaan tidak minat untuk mengambil beliau kerana mereka tidak percaya akan kebolehan engineer bukan dari Germany atau Eropah. Kerana bagi mereka, orang Germany paling pandai di dalam bidang engineering dan mereka sudah mempunyai ramai German Engineers.

Namun, the boss opened the door for him. “Impress me in 6 months or you have to go”, he said. Impress him he did. Dia terus ditawarkan kerja berkenaan.

Kemudian syarikat berkenaan telah berjaya mendapatkan tender membina Royal Clock Tower di Mekkah, melalui design yang dibuat oleh Wan Nazri. Atas kejayaan itu, SL Rasch telah menghantar Wan Nazri sebagai ketua konsultan untuk projek berkenaan bagi mengawasi pembinaannya dari A – Z.

Engineer Arab sangat skeptikal terhadap Engineer dari Asia juga. Tetapi memandangkan Wan Nazri datang dari German, beliau sangat dihormati, apatah lagi beliau memperlihatkan kecekapan dan kepakaran beliau. Sehingga ada syarikat besar di arab menawarkan gaji ratusan ribu sebulan untuk memancing beliau.

Kini beliau ada di Malaysia dengan tujuan kata beliau adalah untuk mencari bakat – bakat baru di Malaysia dan melatih mereka bagi mengenengahkan mereka di peringkat dunia. Beliau tidak mencari engineer yang berpengalaman, tetapi beliau mengumpulkan ramai anak muda yang baru graduate dan mempunyai potensi besar.

Beliau kata, the world is a different game altogether. Before accepting any project outside to give to my fellow Malaysian, i need to prepare them first.
Seorang world player, tetapi tidak lupa untuk kembali ke negara asal bagi memberi ruang dan peluang kepada anak muda lain. Kata beliau, “my boss at SL Rasch helped to open the door for me, now i am helping to open the door for others. I am just returning the favour”.

Bila diterangkan kepada beliau mengenai projek yang sedang kami usahakan, beliau sangat supportive dan berjanji memberi apa jua bantuan yang boleh beliau berikan.

Soalan terakhir saya, “Encik Wan, boleh cakap melayu tak?”

—————————————————————
P/S: Kalau pusingan jam ni ikut arah pusingan kaabah, kami 200% suka


Siapakah ‘Noobmaster69’ Di Dunia Sebenar?

Thor merupakan watak paling menarik dalam Avengers: Endgame dan ramai yang terkejut dengan perubahan fizikal Thor dalam Endgame. Walaupun begitu, ianya langsung tidak menjejaskan kehebatan Thor ketika bertempur. Amaran, terkandung spoiler Endgame dalam tulisan ini.

Namun, satu perkara lain yang turut menarik perhatian ramai adalah Noobmaster69. Nama Noobmaster69 ini disebut ketika Korg mengadu kepada Thor yang beliau dihina lagi oleh Noobmaster69 ketika bermain permainan video Fortnite.

Siapa sebenarnya Noobmaster69 ini di dunia Marvel atau dunia sebenar? Sebenarnya Noobmaster69 memang wujud dan merupakan nama salah seorang pemain dalam permainan video Fortnite. Namun, berdasarkan rekodnya di dalam Fortnite, sehingga 2019, beliau masih belum memenangi satu pun lagi permainan Battle Royale dan bukan pemain tegar Fortnite.

— HP | GoT/Endgame spoilers !! (@gngermaniacfckr) May 3, 2019

Menurut laman Syfy Wire, Nama Noobmaster ini juga turut dilihat berada di franchise permainan video lain seperti Red Dead Redemption 2, LEGO Marvel Super Heroes, Grand Theft Auto dan juga FIFA 2016. Tetapi tidak dinyatakan sama ada nama-nama ini adalah orang yang sama.

Namun, ada juga teori menarik mengatakan Noobmaster69 sebenarnya adalah Loki yang tidak mahu ditemui tetapi masih mahu ‘bergurau kasar’ dengan Thor. Tetapi ini hanyalah sekadar teori yang tidak disahkan pun oleh pihak Marvel.

— rey 💫 saw endgame & spoiler free (@incorrectmarvel) May 4, 2019

Siapa Noobmaster69 ini sebenarnya? Hanya pihak Marvel sahaja yang tahu. Apa pun, nama Noobmaster69 ini sudah menjadi satu watak yang diingati oleh peminat setia MCU dan sekiranya satu watak khas dapat dibentuk menerusi nama ini, ianya pasti awesome. Mungkin sebagai villain untuk Thor 4? Segalanya mungkin di dunia MCU.


Siapakah ‘Runner Merah Jambu’ Yang Anda Boleh Nampak Di Sekitar Klang Valley?

Nota Editor: Artikel ini asalnya dikeluarkan di laman web teknologi utama Malaysia Amanz.my. Kami kongsikan semula di sini dengan keizinan.

Pada penghujung bulan November yang lalu sewaktu penutup minggu keusahawanan serantau ASEAN yang dikenali sebagai 1AES (ASEAN Entrepreneur Summit), salah satu acara anugerah telah diadakan iaitu Rice Bowl Awards 2015. Anugerah tersebut diwujudkan bagi mengiktiraf startup di rantau ASEAN yang telah hadir dengan produk serta perkhidmatan menarik. Neon Runner, salah satu startup yang menjalankan perkhidmatan logistik telah menggondol dua anugerah, iaitu Service Startup of The Year dan juga anugerah utama, iaitu Golden Rice Bowl Awards.

Perkhidmatan Neon Runner telah bermula dari bulan Disember 2014 dan uniknya pasukan penghantar mereka yang kebanyakannya menggunakan motorsikal tampil dengan rekaan yang agak janggal dalam syarikat logistik, iaitu warna merah jambu. Dari pengamatan penulis sendiri, acapkali apabila terlihat penunggang motorsikal dengan menggunakan beg penghantaran tersebut, ia sesuatu yang lain dari yang lain. Kami telah berkesempatan meluangkan masa dengan pengasasnya, iaitu M Kanashan bagi mengetahui lebih lanjut berkenaan ‘Pasukan Penghantaran Merah Jambu’ ini.

M Kanashan telah mengasaskan syarikat ini bersama rakannya Arvind Patmarajah. Idea bermula apabila mereka memerlukan sesuatu pada masa yang pantas dan pada hari yang sama. Perkhidmatan Neon Runner tidak boleh disamakan dengan Be Malas kerana Be Malas lebih menekankan kepada pelaksanaan tugas rencam (Concierge), manakala Neon Runner menawarkan penghantaran barangan dapat dilaksanakan pada hari yang sama. Malah, Be Malas juga antara pelanggan perkhidmatan Neon Runner, menjadikan perhubungan mereka lebih berbentuk simbiotik dan saling melengkapi.

Sewaktu memulakan perniagaan ini, Kanashan telah menggunakan wang simpanan bagi tujuan pendidikan anak mereka, dan menjual keretanya. Sejumlah wang tersebut mencukupi untuk operasi permulaan selama 6 bulan, dalam merealisasikan idea ini. Mereka bernasib baik kerana memperoleh pelaburan pada jangkamasa yang singkat, dan pada bulan April 2015 telah menerima pelaburan pertama mereka berjumlah hampir USD 500,000. Untuk permulaan, kebanyakan wang pelaburan tersebut digunakan untuk menambah bilangan penghantar mereka, satu kekuatan serta keunikan pada Neon Runner.

Uniknya perkhidmatan ini kerana sekiranya pengguna memerlukan sesuatu untuk dihantar, Neon Runner menjanjikan barangan tersebut akan dikutip oleh penghantar mereka dalam tempoh 30 minit, serta akan dihantar ke destinasi pada hari yang sama. Salah satu kekuatan mereka dalam memungkinkan operasi sebegini adalah dengan adanya lebih dari 200 penghantar dan oleh kerana kesemua mereka menggunakan motorsikal, kelajuan penghantaran dapat dipertingkatkan meskipun terdapat cabaran dari iklim Khatulistiwa iaitu panas dan hujan yang tidak menentu. Hujan didapati bakal membawa masalah kepada rangkaian logistik mereka yang bergantung kepada motorsikal.

Dalam pembangunan syarikat, salah satu fokus utama Neon Runner adalah terhadap penghantarnya. Didalam kebanyakanya syarikat logistik, penghantar atau pemandu merupakan tulang belakang utama industri tersebut. Upah seseorang penghantar Neon Runner dikatakan lebih dari purata bayaran yang diberikan terhadap penghantar dari syarikat logistik lain dan dengan kiraan minima, penghantar Neon Runner dapat memperoleh serendah RM 2,000 sebulan. Mereka turut menjalani kursus latihan bukan sekadar pengendalian barangan, bahkan sahsiah serta ilmu berkaitan dengan industri tersebut seperti cara berkomunikasi dengan pelanggan. Ini sekaligus menaikkan martabat penghantar barangan, yang selalu dipandang enteng oleh masyarakat umum.

Dalam berkongsi lagi mengenai operasi Neon Runner, Kanashan turut menyatakan sehingga kini, mereka masih tidak mempunyai pejabat. Jika tanggapan umum yang menyatakan perlunya pejabat untuk sesuatu syarikat beroperasi, Neon Runner menjadikan kedai restoran mamak sebagai pusat operasi, dimana penghantar akan bertemu dengan pengurus, dan melakukan semakan penghantaran. Namun berikutan pengembangan operasi mereka, pada tahun 2016 mereka bakal mempunyai pejabat, membolehkan mereka menyimpan barangan untuk tujuan penghantaran.

Mengenai perancangan masa hadapan mereka, Kanashan berharap dapat menambah bilangan penghantar Neon Runner, bagi memenuhi permintaan pelanggan. Lebih banyak kawasan di Lembah Klang yang bakal diliputi perkhidmatan mereka. Kanashan turut berkongsi akan meluaskan sayap operasi perkhidmatan mereka ke bandar lain, seperti Singapura dan Bangkok.

LIKE dan FOLLOW Vocket di Facebook serta Instagram


Siaran TV Digital Percuma Tahun Depan

Rakyat Malaysia bakal menikmati siaran televisyen digital sepenuhnya secara percuma bermula awal tahun depan dengan adanya perkhidmatan siaran Televisyen Terestrial Digital yang akan dikendalikan oleh MYTV Broadcasting Sdn Bhd (MYTV).

Ketua Pegawai Operasi MYTV, Mohamed Redzwan Yahya, bagaimanapun berkata untuk menikmati perkhidmatan itu, pengguna perlu terlebih dahulu memiliki set dekoder atau 'Set Top Box' atau televisyen yang mampu menerima siaran digital secara langsung yang dikenali sebagai iDTV.

Katanya untuk itu, set-set dekoder dan televisyen berkenaan perlu mempunyai label khas bagi penerimaan siaran DTTB yang diperkenal oleh Suruhanjaya Komunikasi dan Multimedia Malaysia (SKMM) dikenali sebagai 'Label Pengguna Alat Penerima DTTB" atau ringkasnya 'DTTB Malaysia' yang akan mula diguna pakai awal tahun hadapan.

"Dengan adanya label khas ini, pengguna dapat memastikan mereka hanya membeli alat penerima siaran DTTB seperti dekoder dan televisyen yang disahkan untuk menikmati siaran digital dengan kualiti gambar serta audio terbaik," katanya selepas seminar Label Pengguna Alat Penerimaan DTTB di sini baru-baru ini.

MYTV selaku pelaksana dan pengendali infrastruktur DTTB di Malaysia juga memegang hak ekslusif penjualan serta pengedaran dekoder DTTB di negara ini dan semua dekoder dilengkapi label 'DTTV Malaysia'.

Label DTTB Malaysia diperkenalkan oleh SKMM dan pengeluarannya dikawal selia oleh SIRIM QAS International Sdn Bhd.

Menjelas lanjut mengenai DTTB, Mohamed Redzwan berkata, fasa pertama siaran yang dijadual awal 2016 akan meliputi kira-kira 85 peratus kawasan berpenduduk di seluruh negara sebelum dipertingkat kepada 98 peratus menjelang akhir 2016.

"Liputan kita adalah berdasarkan kepada populasi penduduk di sesuatu kawasan kerana pihak MYTV mahu memastikan setiap rakyat yang layak dapat menikmati perkhidmatan DTTB ini," katanya.

Beliau berkata, menerusi perkhidmatan DTTB, penonton di negara ini akan menikmati banyak manfaat seperti kualiti gambar dan bunyi yang lebih baik, pilihan saluran siaran percuma lebih banyak selain akses perkhidmatan televisyen interaktif termasuk membeli belah dari rumah serta menonton video atas permintaan.

Sebanyak dua juta set dekoder akan diedar dan diberi secara percuma kepada isi rumah yang yang layak iaitu mereka yang tergolong dalam kelompok pendapatan 40 peratus ke bawah (B40).

Beliau berkata, pengguna hanya perlu menyambungkan alat dekoder kepada antena dalaman yang termasuk dalam pakej dekoder itu, ataupun kepada antena terestrial luaran yang sedia ada untuk menikmati siaran DTTB kelak.

Mengenai kos pelaksanaan, Mohamed Redzwan memberitahu projek DTTB itu adalah inisiatif pembiayaan swasta dan pihak MYTV memperuntukkan pelaburan sebanyak RM4.5 bilion bagi tempoh 15 tahun.

MYTV adalah syarikat yang diberi lesen oleh kerajaan untuk membangun dan menguruskan infrastruktur serta kemudahan rangkaian bagi perkhidmatan DTTB di Malaysia sebagai usaha melaksanakan penghijrahan sistem penyiaran nasional daripada analog kepada digital menjelang 2017.

BACA: 5 Model Televisyen Terbaru Di Pasaran Yang Perlu Anda Ambil Tahu

BACA: Adegan, Dialog Dan Perkataan Yang Dilarang Dipaparkan Di Stesen Televisyen Malaysia


‘Siasatan Awal Mendapati Maklumat Maybank Yang Tertiris Adalah Tidak Sah’- YB Fahmi Fadzil

Semalam kecoh di media sosial tentang dakwaan insiden kebocoran data pengguna yang melibatkan syarikat Maybank, Astro dan juga SPR. Jadi, ramai yang mahu kepastian daripada kerajaan sama ada berita tersebut adalah benar atau pun sebaliknya.

Lanjutan daripada itu, Kementerian Komunikasi dan Digital (KKD) telah pun memberi komen yang mengatakan kerajaan memandang serius tentang dakwaan kebocoran data itu.

Kenyataan media berhubung siasatan dakwaan kebocoran data melibatkan @MyMaybank, Astro & @sprgovmy pic.twitter.com/fHbEAK9oxW

— Fahmi Fadzil 🇲🇾 (@fahmi_fadzil) December 30, 2022

Siasatan awal pihak kerajaan mendapati nombor akaun Maybank yang dipaparkan dalam laman sesawang tersebut adalah tidak sah dan tidak wujud kerana transaksi tidak boleh dilakukan.

Sementara untuk data yang dikhabarkan daripada Astro pula, dikatakan mungkin hadir daripada insiden pada tahun 2018 yang lalu. Pada ketika itu, Astro mengatakan data yang terbabit hanya melibatkan pelanggan Astro IPTV sahaja. Namun, perkara ini masih belum disahkan sepenuhnya sama ada ia berkait ataupun tidak.

Siasatan berkenaan kebocoran data SPR pula diserahkan kepada Agensi Keselamatan Siber Negara untuk tindak selanjutnya. Sama-sama kita nantikan pengumuman seterusnya untuk mengetahui kebenaran tentang insiden kebocoran data pada kali ini.


‘Siasatan Awal Insiden Kebocoran Data Penumpang AirAsia Didapati Berpunca Daripada Ransomware’- Fahmi Fadzil

Sebelum ini, AirAsia telah mengesahkan bahawa sistem mereka telah terjejas ekoran serangan siber. Hal ini sekaligus menarik minat banyak pihak untuk mengetahui punca sebenar disebalik siri serangan baru-baru ini.

Kementerian Komunikasi dan Digital kini berkongsi dapatan awal berkaitan siasatan ke atas laporan serangan yang melibatkan syarikat penerbangan kos rendah tempatan baru-baru ini.

AirAsia Passenger Data Leak: Early investigations indicate cyberattack – @fahmi_fadzil https://t.co/W4Wpz3iLK3 pic.twitter.com/fX4CjyksFL

— BERNAMA (@bernamadotcom) December 10, 2022

Pihak kerajaan yang terdiri daripada Jabatan Perlindungan Data Peribadi (JPDP) dan Cybersecurity Malaysia telah memulakan siasatan dengan mengadakan perbincangan bersama pihak pengurusan Capital A.

Hasil siasatan memperlihatkan bahawa serangan siber sistem pelayan AirAsia yang berlaku pada 12 November lalu berpunca daripada akses tanpa kebenaran mengakibatkan serangan perisian tebusan (ransomware) yang berpotensi mendorong kepada kebocoran data.

Siasatan lanjutan masih dijalankan dalam memahami punca pencerobohan dan juga impak keseluruhan insiden yang berlaku.


SIBAL, Jenama Kereta Pertama Korea Selatan Yang Cuma Bertahan Selama 8 Tahun

Sebelum KIA, Hyundai, SsangYong, Daewoo, GM South Korea, Renault Samsung dan Genesis. Direkodkan kereta keluaran Cadillac adalah kereta pertama digunakan di Korea Selatan pada zaman pemerintahan Dinasti Joseon.

Syarikat automotif pertama keluaran Korea Selatan adalah Sibal mulai ditubuhkan pada tahun 1955 selepas tamatnya Perang Korea oleh 3 beradik yang diketuai oleh Choi Mu-seong.

Sibal bermaksud Permulaan. Produk pertama Sibal adalah model Jeep yang digunakan oleh tentera Amerika Syarikat. 50% komponen Sibal diimport terus dari Jepun dan Amerika Syarikat. Permulaan perniagaan Sibal mendapat peruntukan dan insentif pemotongan cukai dari kerajaan Korea Selatan.

Kilang Sibal tidak mempunyai peralatan dan mesin seperti pengeluar kereta yang lain, semua menggunakan tenaga manusia. enjin dan transmisi diimport terus dari pengeluar Jeep, panel badan Sibal diperbuat dari tong drum minyak terpakai dan dilentur menggunakan tukul, produksi penghasilan Sibal terlalu lama. Untuk menghasilkan seunit Sibal Jeep mengambil masa sehingga 4 bulan.

Pelancaran Sibal dirasmikan oleh kerajaan Korea Selatan sempena ulang tahun kemerdekaan Korea Selatan dari penjajahan Jepun pada 1955.

Tempahan terawal Sibal datang dari kerajaan, kemudian golongan elit Korea Selatan dan syarikat teksi. Tempahan meningkat sehinggakan kilang pengeluaran Sibal berpindah sebanyak 2 kali dan menambah 2 lagi kilang pengeluaran.

Syarikat Sibal hanya bertahan 8 tahun sahaja, beberapa faktor menjadikan Sibal lenyap dari Korea Selatan. Dilaporkan Sibal berjaya menghasilkan 3 ribu unit jeep sahaja. Penghasilan jeep Sibal hanya bertahan dari 1955 sehingga 1959 sahaja, kemudian Sibal beralih kepada trak untuk kegunaan tentera sehingga muflis pada 1963.

Tempoh menunggu terlalu lama untuk Sibal menjadikan pengguna di Korea Selatan beralih kepada Nissan, apabila Nissan membawa kereta keluarannya ke pasaran Korea Selatan. Nissan juga menawarkan kereta yang lebih berkualiti daripada Sibal dengan harga lebih berpatutan.

Kerajaan Korea Selatan menghentikan dana bantuan kepada Sibal apabila Sibal sudah menerima tempahan yang meningkat, Sibal terpaksa menaikkan harga jualan apabila tiada lagi dana bantuan dari kerajaan. Harga yang terlampau tinggi dan persaingan kereta yang diimport menyebabkan tempahan Sibal merosot.

Pada 1963 akhirnya Sibal muflis, pengasas Sibal Choi Mu-seong berhijrah ke Amerika Syarikat untuk memulakan hidup baru apabila Sibal berakhir.

Pengakhiran Sibal adalah tamparan kuat kepada kerajaan Korea Selatan, akhirnya kerajaan Korea Selatan mewujudkan polisi bagi melindungi industri automotifnya. Syarikat yang ingin menjual kereta di Korea Selatan hendaklah membuka kilang dinegaranya.

Selepas Sibal berakhir, beberapa syarikat kereta Korea Selatan wujud SsangYong pada 1963 menghasilkan trak, bus dan jeep. Hyundai menghasilkan kereta pada 1967 kereta pertama dengan kerjasama dari Ford untuk Ford Cortina dan KIA motor sebelumnya menghasilkan basikal dan motrsikal akhirnya pada tahun 1974 menghasilkan kereta rebadged kereta kompak dari Mazda.

Pada tahun 2018 Korea Selatan merupakan negara ke-7 pengeluar automotif terbesar dunia. Berikut dikongsikan sebuah gambar lama kereta keluaran Sibal.

1. Sibal yang pertama digunakan di Korea Selatan. Terdapat dua jenis reka bentuk jaring hadapan untuk jeep Sibal.
2. Gambar penghasilan Sibal menggunakan tenaga manusia sepenuhnya menyebabkan Sibal terlalu lama untuk dihasilkan iaitu sehingga, 4 bulan.
3. Gambar daripada poster iklan Sibal
4. Jeep Sibal dipamerkan di muzium model pameran ini dihasilkan semula mengikut plan biru. Sibal berwarna coklat dihasilkan semula oleh Samsung.

Kenali juga jenama TIMOR yang merupakan jenama kereta nasional pertama Indonesia yang dilupakan dunia.

TIMOR, Jenama Kereta Nasional Pertama Indonesia Yang Dilupakan Dunia

Boleh Dilakukan Walau Berbadan Kurus, Mekanik Ini Tunjuk Cara Tolak Kereta Seorang Diri


Sibuk Bekerja Dalam Bulan Ramadan, Lisa Surihani Kongsi Kepentingan Penjagaan Kesihatan Imuniti

Bekerja keras seharian untuk mencari rezeki bagi memenuhi permintaan keluarga dan insan tersayang pada Ramadan bukanlah sesuatu perkara mudah.

Itulah antara intipati filem pendek bertajuk ‘Kuatkan imuniti, rezeki Ramadan dinikmati’ yang menampilkan duta jenama terbaharu Selebriti terkenal Lisa Surihani yang berkongsi kepentingan untuk menjaga kesihatan diri meski sibuk bekerja.

Video berdurasi 120 minit ini mengadaptasi kisah realiti yang biasa dihadapi oleh individu dalam kehidupan seharian. Filem pendek ini membawakan penceritaan Seloka iaitu genre muzik Melayu, kebiasaanya digunakan dengan cara berjenaka untuk penceritaan cerita rakyat dan tradisi.

Mesej utama filem pendek ini adalah memberi pendedahan kepada orang ramai tentang cara mudah mengekalkan tenaga berpanjangan sepanjang hari, dengan saranan untuk mengambil satu tablet Redoxon® setiap hari.

Ini kerana, di dalam setiap satu tablet vitamin Redoxon® mengandungi tiga dalam satu manfaat kombinasi Vitamin C, D, Zink, untuk sokongan imunisasi sepanjang berpuasa.

Ramadan tahun ini pastinya lebih bermakna bagi umat Islam selepas hampir dua tahun menantikan sambutan Aidilfitri bersama keluarga dan saudara disebabkan berhadapan dengan Perintah Kawalan Pergerakan (PKP).

Selain melaksanakan ibadah, tanggungjawab lain seperti menyediakan keperluan keluarga serta membuat persediaan bagi mendapatkan hari raya yang ideal turut tidak dilupakan.

Bagi sesetengah individu, Ramadan boleh menjadi sedikit mencabar kerana mereka perlu bekerja keras dan menyebabkan kurang mendapat rehat dan tidur yang tidak mencukupi.

Ini kerana, peningkatan aktiviti fizikal dan kekurangan rehat boleh menjejaskan kesihatan imun dan meningkatkan risiko untuk seseorang individu mendapat sakit seperti selsema dan sakit  tekak1.

Umum mengetahui, vitamin adalah elemen yang sangat penting serta diperlukan bagi menjamin tubuh badan yang sihat.

Terdapat pelbagai jenis vitamin dan zat mineral yang diperlukan oleh badan dan boleh didapati dengan cara mudah melalui pengambilan sayur-sayuran, buah-buahan dan bijirin.

Meski tidak dinafikan ramai individu mengalami kekurangan vitamin dalam badan berikutan masalah untuk mengamalkan pemakanan seimbang berikutan kekangan masa dan diet tidak seimbang.

Bagi menangani masalah ini, orang ramai disarankan untuk mengambil vitamin dalam bentuk suplemen sebagai makanan tambahan untuk mendapatkan manfaat yang sama. Seperti saranan Lisa Surihani, antara suplemen dan makanan tambahan yang boleh diamalkan oleh orang ramai adalah vitamin larut dari Redoxon®.

Bermula 6 sehingga 27 April, jangan lepaskan peluang untuk menyertai peraduan Redoxon® Petua Buster di media sosial dengan mengikuti tiga langkah mudah ini dan berpeluang menerima 15 pek edisi terhad Redoxon®.

Layari siaran peraduan di Facebook Redoxon® dan komen petua untuk kekal sihat yang anda pernah dengar pada video berikut, kemudian tag tiga rakan anda beserta tanda pagar #SehariSebiji.

Pastikan profil media sosial Instagram dan Facebook anda berada dalam tetapan ‘awam’ bagi memastikan penyertaan anda sah.

Cerita anda akan dikongsi dan diletakkan pada bahagian sorotan Instagram Redoxon®. Lima pemenang terpilih akan diumumkan pada setiap minggu, jom sertai sekarang!

Selain itu, orang ramai juga boleh mendapatkan pek Ramadan Redoxon® sebagai buah tangan ‘balik kampung’ kepada ahli keluarga dan rakan-rakan sempena raya ini di kedai dalam talian Bayer di Shopee.

Untuk maklumat lanjut mengenai Redoxon® layari https://www.redoxon.com.my.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Bermula Dengan Van RM200, Dua Gadis Ini Kini Mampu Buka Kedai Kopi Berkonsep Minimalis

Terlepas Tuduhan ‘Membunuh’ 11 Tahun Lalu, Netizen Dakwa Lelaki Ini Maut Di Lokasi Pembunuhan Kerana Hukum Karma


Ajinomoto Berminat Untuk Membeli Tanah Tabung Haji Dengan Nilai RM86 Juta

Menyebut tentang Ajinomoto mungkin ramai yang cukup kenal mengenai makanan bahan perasa ini. Berjaya menjadi pilihan pengguna dan restoran sejak lama antara yang membuatkan Ajinomoto berjaya berkembang dengan pesat buat pasaran Malaysia.

Melalui pengumuman terbaru yang dibuat pada 12 Feburari, Ajinomoto (Malaysia) Bhd mengumumkan hasrat untuk membeli tanah dengan keluasan 2.03 juta kaki persegi di Techpark @Enstek Seremban, Negeri Sembilan daripada Lembaga Tabung Haji.

Difahamkan hasrat pembelian tanah bernilai RM86.08 juta ini bertujuan untuk meningkatkan kilang operasi Ajinomoto sekaligus untuk memperkembangkan penawaran produk buat para pengguna.

Berdasarkan rundingan awal yang dibuat pembelian tanah daripada Lembaga Tabung Haji ini bakal ditawarkan secara wang tunai dimana penawaran dibuat selepas kedua-dua pihak bersetuju dengan nilai yang ditawarkan.

Ajinomoto berharap langkah untuk mendapatkan tanah daripada Tabung Haji ini dapat diselesaikan menjelang 31 Julai 2019.

Pengumuman terbaru yang dibuat Ajinomoto ini sekaligus memperlihatkan saham syarikat ini yang diperdagangkan pada RM19.62 sebelum ini meningkat 36 sen atau 1.83% dengan perkongsian bersama 26,000 permodalan pasaran bernilai RM1.18 bilion.

Buat Lembaga Tabung Haji yang memegang wang simpanan para pengguna di Malaysia dengan nilai yang tinggi, diharap penjualan tanah ini sekaligus dapat menguntungkan para pengguna sekaligus meningkatkan pendapatan Lembaga Tabung Haji serta dividen syarikat.


“Sibuk Dengan Telefon, Saya Tak Nak Jadi Mak Ayah”, Rintihan Jujur Seorang Anak

Terlalu lama rasanya saya menyimpan kisah ini. Sengaja memendamkannya kerana bagi saya anak kecil yang berkongsi cerita ini kelihatan biasa seperti kebanyakkan kanak-kanak lain seusianya.

Kebelakangan ini saya jarang masuk ke kelas di mana anak ini belajar kerana ianya di ambil alih oleh guru praktikum. Saya mula mengesan perubahan yang mendadak pada anak ini.

Mungkin apabila berada di depan mata kita menjadi tidak peka dan sensitif dengan perubahan. Barulah saya tahu bahawa apa yang berlaku kepadanya sedikit demi sedikit menghakis peribadi kanak-kanak dari seorang yang manja kepada seorang kanak-kanak yang suka memberontak.

Aizam namanya. Dia seorang anak yang sangat pintar bagi seorang kanak-kanak berusaha 7 tahun. Petah berkata-kata dan selalunya dalam Bahasa Inggeris.

Soalan-soalan yang keluar dari mulutnya itu kadang-kadang sangat di luar jangka. Jauh menunjukkan kebijaksanaannya dalam berfikir.

Satu hari, di saat rakan-rakannya begitu seronok menggunakan aplikasi komputer untuk mengukuhkan kemahiran membaca, beliau datang mendekati saya di meja guru. Bosan katanya dan meminta keizinan saya untuk membuka laman sesawang ‘Youtube’ di komputer ribanya.

Saya mengambil peluang ini untuk meneroka dan mengenalinya dengan lebih dekat.

“I love to watch it. Kat rumah saya selalu tengok Youtube,” Jawabnya dengan wajah yang cukup ceria.

“Aizam tengok Youtube kat mana? Ada laptop ke di rumah?” soal saya meneruskan perbualan.

“My parent’s iPhone.”jawabnya sambil menceritakan kelebihan iPhone milik ibu dan ayahnya.

“Mak dan ayah Aizam tak marah ke kamu gunakan iPhone mereka?”soal saya lagi.

“Yeah, they always mad at me. But I love it.” jawabnya.

Saya mengerut dahi kehairanan. Dalam hati saya berkata bahawa anak ini makin unik. Suka di marah ibu dan ayahnya. Saat itu dia menyambung lagi.

“That is the only time that I think they really talk to me. The rest of it, they always busy with their iPhone. Always messaging, watching videos, play games.”

Saat ini saya melihat wajahnya sudah mula meredup. Ada raut kesal dan kadang-kadang sedih. Air matanya bergenang di kelopak matanya. Namun dia masih berusaha mengawal bibirnya untuk mengukir senyuman.

“Kadang-kadang saya sengaja ambil iPhone mereka. And I hope they will have times to chat with me. Tapi bila iPhone tiada mereka akan tengok tv. The only time that they will focus on me is when I broke something or making problem at home.” Akuinya jujur.

Saya berusaha untuk memberi jawapan yang munasabah kepadanya. Bukan untuk mempertahankan tingkahlaku nakalnya atau membela ibubapanya, tetapi keutamaan saya ketika ini adalah untk memperbetulkan ‘mindset’ nya.

“Dunia orang dewasa macam tu lah. Ada masa-masa tertentu mereka menjadi terlalu sibuk. Ada banyak lerja yang perlu diselesaikan. Perlu banyak berbincangan dengan rakan sekerja dan perlu banyak korbankan masa untuk selesaikan urusan kerja mereka.

Dan mereka buat semua itu untuk isteri dan anak -anak yang mereka sayang. Untuk kamu supaya kamu dapat belajar dengan baik, cukup semua keperluan kamu dan boleh bawa kamu bercuti bila waktu cuti sekolah,” jelas saya panjang lebar.

“I dont want to be like them”, pintasnya.

Saya tergamam seketika. Tidak mampu berkata apa -apa pada waktu itu. Dan ketika itu murid-murid lain telah mula kecoh kerana waktu rehat telah pun tiba.

Saya bangun dari kerusi dan mengarahkan murid-murid untuk berbaris di luar makmal komputer sebelum ke kantin untuk rehat.

Aizam turut berebut-rebut masuk ke dalam barisan. Bertolak-tolak riang bersama-sama rakan sekelasnya sebelum mengucapkan selamat rehat dan membaca doa makan.

Saya melihat kelibatnya tenggelam dalam gerombolan murid yang menyerbu masuk ke kantin sekolah membeli makanan. Kepala juga ligat memikirkan apa yang harus saya buat untuk membantu anak ini. Simpati saya kepada anak ini.

Pada usia sebegini dia harus bersaing dengan teknologi dan kemajuan untuk mendapatkan perhatian dan tumpuan dari ayah dan ibu kandungnya sendiri.

Paling dirisaukan ialah usahanya kini terarah kepada usaha yang negatif. Membuat nakal dan bising semata-mata untuk menarik tumpuan ibu dan ayahnya. Alat yang sepatutnya berfungsi untuk mendekatkan yang jauh kini menjadi pemisah kepada mereka yang sedia dekat.

Benarlah seperti apa yang dikatakan bahawa kesan buruk telefon bimbit bukanlah pada apa yang dibuat semasa menggunakannya sahaja, tetapi lebih besar kesannya pada apa yang kita TIDAK BUAT semasa menggunakannya.

Sebagai contoh ,kita tidak pedulikan anak yang merengek mengajak kita bermain sama sedang kita sibuk menggunakan telefon bimbit.

Saya pulang ke rumah petang itu dengan membawa balik bayang-bayang Aizam. Aizam tidak jauh beza umurnya dengan anak sulong saya. Yang setiap kali apabila saya sampai ke rumah, dialah yang akan menyambut saya. Bertanyakan telefon bimbit saya sebelum sempat saya membuka helmet di kepala.

Saya membayangkan anak saya juga seperti Aizam, mengambil telefon bimbit dari saya agar saya memberikan tumpuan kepadanya dan tidak asyik melekat bersama telefon bimbit.

Hari itu sebelum sampai ke rumah, saya berhenti sebentar di tepi jalan, membawa keluar telefon bimbit, mematikannya dan terus menyimpannya di dalam beg galas saya. Saya mengeluarkan telefon bimbit hanya apabila anak saya telah masuk tidur. Begitulah hari-hati yang seterusnya.

Tanpa telefon bimbit saya yakin hubungan saya dan anak-anak menjadi lebih erat dan bermakna.

Asmadi Abdul Samad
Sayang anak, tutup telefon.


Pensyarah Ini Kagum Dengan Sifat Anak Lelaki Soleh Yang Wujud Pada Diri Shaheizy Sam

Anda kenal Shaheizy Sam? Dato’ Siti Nurhaliza menang 7 kali title Bintang Paling Popular, Shaheizy Sam ini mengekori rapat dengan kejayaan 4 kali memenangi anugerah yang sama.

Hebat, bukan? Popular tu. Kalaulah saya boleh jadi popular macam mereka (mimpi je lah! Hehe).

Tonton: Peminat Cipta Lagu Khas Untuk Heroin Cinta Si Wedding Planner

Hari ini saya tidak mahu bercerita tentang lakonannya, nyanyiannya atau karya seninya. Peminat-peminatnya lebih tahu.

Jika dilihat perwatakan Shaheizy Sam yang selalu merendah diri, senantiasa bersama ibunya, Khaty Fauziah (Mummy Khaty), selalu berterima kasih kepada Mummy, ada kalanya bawa Mummy ke stage menerima anugerah dan press events, saya kagum dengan sifat soleh seorang anak lelaki yang wujud pada diri Shaheizy Sam ini.

Dalam semua kejayaan demi kejayaan yang dicapai Shaheizy Sam ini terpancar kebahagiaan seorang IBU yang gembira dengan tindak-tanduk hormat dan kasih sayang seorang anak lelaki terhadapnya.

Tidakkah anda rasa BAKTI KEPADA IBU inilah merupakan RAHSIA KEJAYAAN selebriti bernama Shaheizy Sam ini?

Terbaru adalah berita pernikahannya dengan Syatilla Melvin yang mula menjaga aurat dengan baik, Shaheizy Sam telah menonjolkan betapa dia mementingkan kebahagiaan Mummy dalam setiap tindakannya.

Saya terkesan dengan kata-kata yang Shaheizy Sam ucapkan kepada isterinya, Syatilla Melvin. Lebih kurang begini bunyinya:

“Aku mencintaimu bukan kerana aku kagum pada dirimu, aku ingin membuatkan kamu merasa sempurna. Tetapi cinta teragungku adalah ibuku.”

Baca: 5 Tip Memilih Calon Pilihan Hati Berpandukan Sirah Rasulullah SAW

Ini menepati apa yang telah dinyatakan di dalam hadis riwayat Bukhari dan Muslim:

Dari Abu Hurairah radhiyallaahu ‘anhu, beliau berkata: Seseorang datang kepada Rasulullah shalallahu ‘alaihi wasallam dan berkata,

“Wahai Rasulullah, kepada siapakah aku harus berbakti pertama kali?”

Nabi shalallaahu ‘alaihi wasallam menjawab, “Ibumu!”

Dan orang tersebut kembali bertanya, “Kemudian siapa lagi?”

Orang tersebut bertanya kembali, “Kemudian siapa lagi?”

Orang tersebut bertanya kembali, “Kemudian siapa lagi”

Nabi shalallahu ‘alaihi wasallam menjawab, “Kemudian ayahmu.”

Kisah Shaheizy Sam ini bukan kisah sempurna tetapi sebuah kisah yang dapat dijadikan contoh yang baik, mahmudah dan positif.

“Dan Kami wajibkan manusia berbuat baik kepada kedua ibu bapanya; ibunya telah mengandungkannya dengan menanggung susah payah dan telah melahirkannya dengan menanggung susah payah. Sedang tempoh mengandungnya beserta dengan tempoh menceraikan susunya ialah dalam masa tiga puluh bulan.

Setelah ia besar sampai ke peringkat dewasa yang sempurna kekuatannya dan sampai ke peringkat umur empat puluh tahun, berdoalah ia dengan berkata:

Wahai Tuhanku, ilhamkanlah daku supaya tetap bersyukur akan nikmatmu yang engkau kurniakan kepadaku dan kepada ibu bapaku, dan supaya aku tetap mengerjakan amal soleh yang Engkau redhai; dan jadikanlah sifat-sifat kebaikan meresap masuk ke dalam jiwa zuriat keturunanku. Sesungguhnya aku bertaubat kepadamu, dan sesungguhnya aku dari orang-orang Islam (yang tunduk patuh kepadamu).”

“Dan Kami wajibkan manusia berbuat baik kepada kedua ibu bapanya; ibunya telah mengandungnya dengan menanggung kelemahan demi kelemahan (dari awal mengandung hingga akhir menyusunya), dan tempoh menceraikan susunya ialah dalam masa dua tahun; (dengan yang demikian) bersyukurlah kepadaKu dan kepada kedua ibubapamu; dan (ingatlah), kepada Akulah jua tempat kembali (untuk menerima balasan).”

Berbahagialah seorang ibu. Beruntunglah seorang suami yang punya isteri yang memahami tanggungjawab sebegini. Dan bergembiralah seorang isteri yang redha, sabar dan syukur kerana isteri punya tempat hebat tersendiri di sisi seorang suami.

Baca: Berpeluang Membawa Cokmar Universiti Adelaide, Lelaki Ini Ada Misi Besar


Temani Shopping, Sifat Lelaki Ini Bertentangan Dengan Sifat Lelaki Tipikal

Nota Editor: Kisah ini telah diceritakan oleh Puan Raudzah Arippin, seorang jurugambar dan peniaga secara online dan offline yang mengagumi sifat seorang ayah yang berbeza dengan sifat lelaki tipikal yang biasa dia temui ketika mengendalikan gerai jualannya. Tercuit rasa hati apabila membaca kisah ini. Maka, dengan izin beliau, kami kongsikan semula untuk bacaan pembaca Vocket. Semoga bermanfaat.

Semalam ada satu keluarga datang ke rumah. Isterinya mahu membeli blaus muslimah yang saya jual. Datang bersama, suami dan anak-anaknya yang masih kecil.

Saya rasa, memang perkara biasa, bila suami meneman isteri ‘membeli-belah’, hati pasti rasa tak sabar saja. Kalau boleh urusan memilih, membuat keputusan dan membeli tu tamat dalam tempoh satu minit. Orang perempuan pula kalau membelek baju memang ambil masa. Belek materialnya, coraknya, potongannya. Saya memang tidak pelik bila menjual, suami mendesak-desak isteri supaya cepat.

Mengimbau Peristiwa Pelanggan Yang Berlaku Pada Akhir Tahun 2013

Saya teringat ketika membuka booth jualan pakaian muslimah di sebuah masjid di Kepong, akhir tahun 2013.

Tengahari itu datang satu keluarga. Ibu, ayah dan anaknya yang sudah remaja. Ayahnya, saya sendiri lihat saja sudah ‘gerun’. Tubuhnya besar. Misainya tebal melentik. Kulitnya gelap. Memang lengkap pakej untuk kelihatan garang dan bengis. Isterinya berbadan besar. Bertudung labuh dan berjubah.

“Jemput masuk, tengok dulu puan, kalau ada yang berkenan” kata saya.

Kata isterinya, “Makcik tengok-tengok saja. Memang susah nak cari baju yang ada size makcik ni!”

“Makcik suka pakai jubah ya. Kalau saya tunjukkan makcik jubah yang saya jamin makcik muat untuk pakai, dan memang cantik. Mahu tak?”

Makcik itu tergelak. “Ada ke…karang nampak semua ‘tayar-tayar spare’ makcik ni” katanya.

Suami makcik itu berdiri di luar booth saya. Dia memerhati sahaja.

Ketika itu saya ada jualkan jubah-jubah koleksi kak Intan Idah. Jubah lycra koleksinya memang dibuat potongan besar dan kembang, cukup untuk menyembunyikan bentuk tubuh orang perempuan.

Saya hulurkan sehelai dengan size dan warna yang bersesuaian untuk Makcik tadi. Bila disarung, nah, memang cantik dan muat untuknya. Yang lebih menggembirakan dia, ‘tayar-tayar spare’ nya memang tidak kelihatan.

“Cantiknya mak! panggil ayah! panggil ayah!” kata anak perempuannya.

Makcik itu sudah tersengih-sengih di hadapan cermin. Suaminya masuk ke dalam.

“Macamana bang? cantik kan? Tak nampaklah perut saya” katanya senyum-senyum.

Suaminya memandang atas ke bawah. Tidak senyum langsung. Saya seperti dalam mode ‘standby’. Risau saja suaminya marah suruh cepat, atau keluar ayat yang biasa saya dengar – ‘ikut suka awaklah!’. Hehe. Teruk betul prasangka pada orang.

“Hah, cantik ni. Berapa satu?” Soal suaminya.

Saya agak kecut perut juga hendak menjawab sebab harga jubah itu memang agak mahal kerana materialnya eksklusif.

“RM189 Encik. Tapi ada diskaun. Harganya jadi RM169 sahaja”

“Tak apa ke bang. Mahal ni, tak payahlah.” Makcik itu serba salah.

“Bukan senang nak cari baju yang sesuai dengan awak. Yang ini cantik sangat dah ni.”

Akhirnya jubah cantik itu bertukar tangan.

Yang mengejutkan saya, petang itu Makcik itu datang lagi bersama suaminya. Saya fikir ada yang tidak kena dengan baju yang dibeli. Tapi kata makcik itu,
“Pakcik kamu suruh datang, beli lagi satu. Cantik katanya yang tadi”

Terkejut saya. Saya pun bantu mendapatkan sehelai lagi yang bersesuaian dengan makcik itu. Suaminya turut sama memberi pandangan bila isterinya mencuba satu persatu jubah yang agak bersesuaian.

Sudahnya petang itu dibelinya lagi 2 helai untuk isteri tersayang.

Malam itu mereka muncul lagi 2 kali! Yang pertama dengan anak yang datang siangnya, kemudian datang lagi dengan anak perempuan yang sudah berumahtangga. Rupa-rupanya ayah mereka yang suruh mereka datang membeli lagi. Katanya baju-baju yang saya jual memang sesuai dengan badan ahli keluarga mereka yang ‘sihat-sihat’.

Sungguh saya tidak sangka. Yang dilihat ‘garang’ itu berlainan benar personalitinya. Bertambah ‘luar biasa’, setiap kali anak-anaknya mencuba baju, yang dipanggil ialah ayah, bukan emak.

“Ayah, tengok ni ok tak?”
“Ayah, corak ni sesuai tak?”
“Ayah, cantik tak warna ni?”

Semuanya ayah, ayah. Ayahnya pun melayan satu-satu dengan sabar.

Akhirnya jumlah yang mereka belanjakan hari itu di booth saya hampir lima ratus lebih. Sampai ayahnya itu pergi cari mesin ATM kerana tidak cukup duit yang dibawa.

Tapi bukan itu yang saya ingin katakan. Sifat ayahnya itu, memang luar biasa bagi kebanyakan sifat lelaki ‘tipikal’ di kalangan orang kita. Apatah lagi dengan fizikal seperti seorang ‘komando’ begitu. Rupanya dia ayah yang penyayang, mengambil berat, dan sangat menghargai isteri dan anak-anak.

Sungguh benar, jangan menilai orang pada rupa paras. Wajah garang, tapi sebenarnya dalam hati ada taman.

LIKE dan FOLLOW Vocket di Facebook serta Instagram


6 Sifat Suami Yang Beri Interpretasi Berbeza Buat Isteri

Maaf penulisan ini agak panjang, jangan sesekali kalian baca jika tidak mahu perasaan sayang kepada suami kalian bertandang tiba.

Suami, insan pilihan pasangan hidup seseorang wanita yang bergelar isteri. Sama ada Si Isteri yang memilih atau Si Suami yang memilih, masing-masing berjanji suatu ketika dulu untuk menerima sebagai pasangan hidup. Bersetuju untuk hidup bersama membina keluarga.

Coretan hari ini berkisar tentang sifat seorang suami yang perlu para isteri fahami dan mengerti kerana tingkah laku, pertuturan dan bahasa badannya adalah sama sekali berbeza dengan kalian.

Berbicara berkenaan sifat suami, tidak bermakna si isteri tiada hak dalam menyatakan perasaan. Saat sesuatu ikatan perkahwinan itu dibina, setiap pasangan ini telah bersetuju untuk menerima apa sahaja kelebihan dan kekurangan pasangan hidup mereka.

Si Suami juga tersangat perlu memahami sifat dan perbezaan Si Isteri, saling perlu melengkapi antara satu sama lain. Ini dinamakan sebagai Synergistic.

“Dan di antara tanda-tanda kekuasaanNya ialah Dia menciptakan untukmu isteri-isteri dari jenismu sendiri, supaya kamu cenderung dan merasa tenteram kepadanya, dan dijadikanNya di antaramu rasa kasih dan sayang. Sesungguhnya pada yang demikian itu benar-benar terdapat tanda-tanda bagi kaum yang berfikir.” Surah Ar-Ruum, ayat 21.

Suami sebagai ketua keluarga adalah nakhoda utama yang bakal memandu bahtera, ke mana hala tuju dan matlamatnya, semuanya bergantung kepada nakhoda ini.

Namun dalam pemanduan ke suatu destinasi, Allah telah menghantar seorang penasihat yang mampu menegur dan menunjuki arah yang betul, beliaulah bergelar Sang Isteri.

Terkadang Si Nakhoda tersasar dalam pelayaran, di sinilah pentingnya peranan Penasihat. Beliau mempunyai kuasa dan impak yang tersendiri dalam memperbetulkan kembali pelayaran ini. Caranya sangat halus dan boleh membuatkan hati Nakhoda ini terusik dan terjentik, tersedar dari satu kelenaan.

Sememangnya Penasihat ini jiwanya sangat kental dan hebat. Lemah di sudut fizikal namun kuat hati dan dalamannya.

Pernah tak kalian bertanya kepada suami dengan 20 patah perkataan tetapi jawapannya hanya sepatah cuma? Atau menceritakan sesuatu kepada suami dengan panjang lebar tetapi menerima respon daripada si dia hanya dengan bersahaja, ringkas?

Jangan pernah rasa kecewa itulah seorang suami. Di sebalik sepatah perkataan atau respon bersahajanya, si dia memahami kalian, cuma kurang pandai mengeksprestasikan diri, berintonasi atau menghuraikannya seperti kalian.

Fahamilah suami adalah insan yang Allah ciptakan untuk menyelesaikan masalah. Mereka bukan insan suka berdiskusi panjang, menghuraikan permasalahan dan mendengar keluhan, apa yang difikirkan hanyalah bagaimana ingin mencari jalan penyelesaian.

Berbeza dengan wanita yang sesetengahnya ingin mencari teman berkongsi, dengan melepaskan apa yang terbuku di hati, separuh permasalahan telah pun terlerai. Pendengar setia sangat diperlukan saat ini.

Jangan kalian rasa sakit hati saat kalian menyatakan permasalahan tersebut dan suami kalian hadir dengan Plan A, B dan C. Itulah Suami mereka lebih mementingkan solusi berbanding diskusi.

Kebanyakan suami kurang romantik dalam menyatakan perasaan dan kasih sayang. Bicaranya bersahaja, tiada bunga-bunga atau madah pujangga.

Mungkin dikalangan kalian tidak pernah sesekali menerima jambangan bunga, hadiah surprise birthday atau anniversary. Jika pun pernah, dengan bahasa bersahaja.

Yang lebih dahsyat, pada tarikh hari lahir atau anniversary kalian, tiada sepatah ucapan atau kata-kata darinya. Tidak dapat dipastikan sama ada lupa atau memang tiada perasaan apa-apa.

Terimalah seadanya, dia unik untuk kalian.

Di sebalik setiap kekurangan dan perbezaan komunikasi yang Si Isteri mahukan, rasailah suami kalian merupakan insan terbaik Allah telah aturkan dalam kehidupan kalian.

Bayangkan di sebalik petahnya kata-kata kalian dalam berbicara dan menyatakan hasrat, apa yang akan terjadi jika Si Suami lebih hebat tuturnya dari kalian?

Berlaku suatu pertembungan yang kalian sendiri akan rasa tercabar bahkan akan lebih banyak perselisihan yang akan berlaku. Justeru sudah tersangat indah aturan ini, seorang berbicara seorang lagi mendengar tanpa suara.

Suami lebih cenderung mendengar berbanding bercakap, ‘Satu Mulut, Dua Telinga’. Bukankah itu yang para isteri mahukan? Seorang pendengar setia.

Dalam banyaknya kekurangan komunikasi menyatakan kasih sayang sebagai seseorang suami, beliau tidak pernah lupa menjadi pelindung terbaik dalam keluarga. Akan dipastikan keselamatan dan kesejahteraan isteri dan anak-anak dalam keadaan baik dan terjamin.

Aspek keselamatan antara yang paling tinggi dititik beratkan di dalam dan di luar rumah. Sentiasa sahaja diingatkan kepada kalian.

“Sayang, pintu rumah harus sentiasa dikunci yer“.
“Tolong kunci kereta ini setiap kali abang keluar”

Walaupun bicara ini seakan memberi arahan, sebenarnya inilah bicara kasih sayang mereka kepada kalian dan anak-anak. Tiada yang lebih penting dari Keselamatan.

Kebanyakan suami kurang pandai dalam menguruskan wang. Sesetengahnya menyerahkan 100% kepada Si Isteri mengendalikan urusan berkenaan dengan perbelanjaan ini.

Dilantik terus Si Isteri, menjadi Menteri Kewangan. Tidak menafikan ada juga sesetengahnya bersifat eksklusif dalam berkongsi berkenaan perancangan kewangan keluarga.

Walau bagaimanapun, apa yang beliau tahu adalah beliau perlu bekerja untuk memberikan rezeki halal dan nafkah kehidupan kepada anak isteri. Tidak mengapa untuk bekerja kuat.

Buat para isteri, ketahuilah suami kalian dihadirkan dalam kehidupan kalian adalah untuk melengkapi kalian. Hadirnya mungkin memberi ujian kesabaran namun sedarlah bahawa itu tanda kasih sayang Allah kepada kalian.

Pahala berkat kesabaran kalian dalam menghormati, menuruti kemahuan suami dan menguruskan diri mereka dan anak-anak bakal diganjarkan suatu pulangan yang paling besar iaitu syurga-Nya.

Semoga mahligai yang kalian bina dengan satu akad janji setia akan sentiasa berpanjangan hingga syurga-Nya. Pertemuan yang diharapkan bukan terhenti di sini, terlebih yang dimahukan adalah kelak di sana.

Bersama melayari bahtera kehidupan singkat ini dengan penuh kasih sayang, semaikan bibik kemesraan dan penghargaan kerana tiada yang boleh mengatakan “aku lebih utama” kerana Nakhoda dan Penasihat adalah masing-masing saling memerlukan.

Sentiasa menghargai suami, bukan pujian yang mereka raihkan tetapi cukuplah satu penghormatan dan sifat lembut kalian dalam bicara dan layanan.

Sentiasa berterima kasih kepada mereka di setiap tindak tanduknya yang bersahaja tanpa perasaan kerana sememangnya kasih sayang mereka kepada kalian terkadang sukar dizahirkan dari perkataan tetapi dengan perbuatan dan penjagaan, interprestasi kasih sayang mereka berbeza.


Sifu Bisnes ‘Claim’ Kejayaan Usahawan, Wanita Ini Dedahkan Pengalaman Dijemput Ke Seminar Pemasaran

Kecoh sejak beberapa hari ini melibatkan seorang netizen yang bertanyakan kejayaan seorang guru pemasaran membuatkan guru pemasaran tersebut ‘koyak’ sekaligus meraih perhatian netizen. Video yang dikongsikan nyata telah mendapat perhatian orang ramai serta meraih lebih 2 juta tontonan.

Terbaharu, seorang lagi usahawan tular di TikTok menceritakan pengalaman beliau menjalankan bisnes sehingga mendapat jualan yang tinggi serta dijemput ke seminar bisnes.

A post shared by Founder Puteh Jeliyta (@kakakhellokitty)

Menerusi perkongsian TikTok @founderputehjeliyta, individu yang lebih dikenali sebagai Kakak Hello Kitty ini memaklumkan kisahnya bermula pada tahun 2017 di mana beliau tular dengan pakaian sedondon sekeluarga menggayakan baju Hello Kitty.

Rezeki berpihak kepadanya apabila baju Hello Kitty yang dihasilkan tanpa niat pemasaran tersebut tular sekaligus membuatkan beliau dibanjiri dengan tempahan daripada para peminat yang mahu mendapatkan baju Hello Kitty.

Kakak Hello Kitty kemudiannya memaklumkan pada ketika itu, beliau telah menerima sebuah jemputan untuk ke seminar pemasaran percuma. Beliau turut dimaklumkan perlu hadir dengan menggayakan baju Hello Kitty.

#stitch dengan @farqhan.com kita pun terkena jugak tapi kita ni org gunakan kita bila Nampak org tgh viral & Nak naik mula la dorang ckp d sbb Kan dia la marketing tu Jadi..

♬ bunyi asal – Kakak Hello Kitty – Kakak Hello Kitty

Alangkah terkejutnya beliau apabila mendapati kelas pemasaran tersebut adalah berbayar namun beliau dapat hadir secara percuma. Lebih mengejutkan, Kakak Hello Kitty yang baru sahaja masuk ke dalam dewan telah dijemput oleh guru bisnes tersebut untuk naik ke pentas untuk dijadikan ‘testimoni’.

Menurutnya, guru pemasaran tersebut telah ‘claim’ kejayaan yang diperoleh Kakak Hello Kitty hasil pemasaran yang diajarkan. Sebaliknya, beliau pada ketika ini pertama kali bertemu dengan guru pemasaran tersebut.

Tidak selesa berada dalam seminar pemasaran tersebut, Kakak Hello Kitty menerusi perkongsian memaklumkan beliau yang hadir bersama suami memilih untuk keluar tidak lama selepas seminar bermula.

Pendedahan yang dibuat telah meraih ratusan komen yang turut terkejut dengan pendedahan Hello Kitty. Berikut merupakan respon netizen terhadap perkongsian beliau.

Sehubungan dengan itu, orang ramai dinasihatkan agar lebih berhati-hati dengan tindakan segelintir guru pemasaran ini. Mereka yang mahu mempelajari ilmu bisnes juga dicadangkan untuk membuat semakan dan mengkaji terlebih dahulu sebelum mendaftarkan diri ke sesebuah seminar bisnes.

Ketahui lebih lanjut isu melibatkan sifu pemasaran yang ‘koyak’ apabila disoal mengenai kejayaan bisnes terdahulu dengan klik pautan di bawah.

‘You Berjaya Apa?’ – Sifu Pemasaran ‘Koyak’ Selepas Ditanya Soal Kejayaan Bisnes Terdahulu

Dakwa Jadi Mangsa Video ‘Edit’, Sifu Pemasaran Ini Akui Tidak Pernah Bodohkan Sesiapa


Sifu Pemasaran ‘Claim’ Mampu Tingkatkan Jualan Getah Sekerap Dengan Teknik Pemasaran Yang Betul

Kecoh pada bulan lalu apabila terdapat seorang sifu pemasaran yang ‘koyak’ apabila disoal mengenai kejayaan bisnes terdahulu. Isu menjadi lebih hangat apabila terdapat seorang wanita yang mendedahkan telah menjadi mangsa claim seorang sifu pada sebuah seminar yang dijemput.

Terbaharu, tular sebuah perkongsian di media sosial apabila terdapat seorang penoreh yang bertanyakan pada ruang komen seorang sifu pemasaran di Facebook yang sudah menerima lambang verified mengenai cara-cara menaikkan penjualan hasil getah sekerap.

Soalan yang diajukan telah meraih perhatian netizen apabila sifu pemasaran ini memaklumkan penjualan getah sekerap penoreh ini mampu ditingkatkan jika menggunakan teknik pemasaran yang betul dalam menarik lebih ramai pelanggan.

Respon daripada sifu pemasaran ini sekaligus telah menimbulkan persoalan di kalangan netizen mengenai teknik marketing bagi menjual getah sekerap.

Terdapat netizen yang berpendapat penjualan getah sekerap tidak memerlukan teknik pemasaran sebaliknya sekadar dijual pada tempat yang betul. Tidak kurang yang terhibur serta memerli respon sifu pemasaran ini.

Setakat artikel ditulis, didapati komen yang tular ini sudah tidak lagi dapat dilihat pada facebook sifu pemasaran tersebut.


Sifu Pemasaran Dedah Gaji Bulanan Yang Anda Perlu Dapat Untuk Pakai Ferrari

Bagi sebahagian peminat kereta pasti ada yang teringin untuk memiliki supercar buatan Itali seperti Lamborghini dan Ferrari kerana kedua-duanya mempunyai latar belakang yang cukup baik dalam membangunkan kereta berkuasa tinggi.

Namun harganya tidaklah murah dan tidak tetap kerana setiap pemilik akan dikenakan bayaran tambahan sekiranya melakukan customization pada kereta yang mereka tempah.

Baru-baru ini seorang TikToker yang dikenali sebagai @abg.tesla telah menemu bual guru pemasaran terkemuka, Najib Asaddok berapakah gaji bulanan yang diperlukan untuk memakai sebuah Ferrari.

Replying to @Najihah Ajeman Oke jom soal siasat @Najib Asaddok #abgtesla #fyp #momentuminternet #najibassassok #ferrari

“Kalau sales itu kena buat banyaklah, sebab Ferrari ini nak kena bayar RM30,000 sebulan. Jadi setiap bulan kena dapat income sekurang-kurangnya RM100,000 dan ke atas,” jelas Najib yang memakai Ferrari 488 Pista.

Tambahnya lagi, bukan saja kereta Tesla sahaja kena cas bateri, sebalik Ferrari juga perlu dicas bateri sekiranya supercar itu tidak digunakan dalam masa tiga hari. Jika Ferrari dibiarkan lama tidak dipandu, ia dapat mempercepatkan bateri ‘flat‘ dan kereta tidak dapat dihidupkan.

Perkongsian ringkas Najib itu telah mendapat pelbagai reaksi netizen yang tumpang gembira kerana ada anak-anak muda yang berjaya memiliki supercar berlogo kuda itu yang berharga mencecah RM3 juta di pasaran Malaysia.

Pada akhir video itu @abg.tesla ada menanyakan kepada penonton videonya sama ada berbaloi atau tidak membayar RM30,000 setiap bulan untuk memakai Ferrari.

Ada yang berpendapat kalau sudah minat, soal berbaloi atau tidak akan ditolak tepi kerana orang sanggup berbuat apa sahaja untuk memiliki sesuatu.

Bagi anda yang mahu memiliki Ferrari, pastikan anda mempunyai sumber kewangan bulanan yang ‘positif’ agar hutang kereta tidak menjerat diri anda di kemudian hari.

Sebelum ini The Vocket pernah berkongsi ‘kos-kos tersembunyi’ sekiranya anda mahu memiliki sebuah Nissan GT-R R35, Ford Mustang dan Maserati GranTurismo.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


‘Sifu Trading’ Kantoi Guna Jet Peribadi Mewah Milik Orang Lain Untuk Promosi Bisnes

Pelbagai cara pihak tidak bertanggungjawab akan guna demi mengaburi mata orang ramai. Rakam gambar di hadapan kereta mewah ‘milik mereka’ adalah antara teknik yang biasa digunakan untuk memberi gambaran mereka telah berjaya dalam bisnes yang mereka ceburi.

Terbaharu, seorang ‘sifu’ trading yang dikenali sebagai Anai-Anai Trader telah berkongsi gambar beliau bersama jet peribadi mewah yang didakwa dibelinya hasil kejayaan bisnes trading.

“Anai-anai memang tak sangka boleh ada PRIVATE JET sendiri. Dulu hidup anai-anai memang tiada tujuan. Kerja dengan gaji RM2,000 sahaja & pernah ditinggalkan tunang yang curang dengan lelaki berjaya. Perit & sakit dia tu tuhan saja yang tau.

“Anai-anai juga pernah depresi, 3 bulan tak keluar rumah. Mungkin rezeki, kawan anai-anai zaman universiti kenalkan anai-anai dengan SAHAM & TRADING,” tulis pemilik akaun tersebut.

Terhibur baca komen. pic.twitter.com/NABktBtKb7

— Urban Hartanah 🇲🇾 (@twthartanah) February 2, 2022

Kisahnya kemudian tular di Twitter. Ramai yang sudah menghidu keraguan dalam penulisan sifu ini kerana golongan scammer biasa membuat tulisan seperti ini untuk menipu mangsa yang mahukan untung mudah dan cepat.

Lebih meragukan, stiker pada jet peribadi yang didakwa miliknya hilang dalam gambar lain yang dikongsikan oleh beliau.

Menerusi carian nama Tutor Perini yang tertulis pada jet peribadi tersebut, ia merujuk kepada syarikat Tutor Perini Corporation, sebuah syarikat pembinaan gergasi di Amerika Syarikat yang ditubuhkan pada tahun 1949 oleh Albert G. Tutor.

Tutor Perini Corporation mempunyai projek pembinaan skala besar di seluruh dunia dan berkemungkinan besar jet peribadi ini adalah milik mereka yang singgah di Malaysia untuk tujuan bisnes.

Seorang pengguna Facebook, Muhamamd Nur Iman turut mengesahkan ada sebuah jet peribadi Gulfstream yang didaftarkan di Amerika Syarikat berlabuh di lapangan terbang Subang dan Kuching dalam tempoh beberapa hari yang lalu sebelum berlepas kembali ke Dubai.

Adakah mampu untuk membeli jet peribadi Gulfstream sendiri? Boleh sahaja jika anda sanggup untuk laburkan USD61.5 juta (~RM257.25 juta) untuk model Gulfstream G550, tidak termasuk kos selenggara tahunan yang mencecah jutaan ringgit.

Carilah pihak yang tidak diragui sekiranya anda mahu berkecimpung dalam dunia pelaburan. Kerana modal anda yang jadi taruhan, bukan modal sifu. Beringat sebelum kena.

Sekiranya anda mahu mencari idola dalam dunia perniagaan, anda mungkin boleh jadikan Khairul Aming sebagai salah seorang sumber inspirasi anda. Baca lagi pada pautan di bawah.

Khairulaming Adalah ‘Sifu Shopee’, Berjaya Jual 10,000 Sambal Nyet Dalam 3 Minit

Kereta Dan Jam Tangan Mewah Milik ‘Datuk Seri’ Dirampas, Didakwa Terlibat Sindiket Penipuan Forex

Lelaki Ini Dedah Keadaan Markas ‘Scammer’ Di Cyberjaya Yang Busuk Dan Tidak Selesa


‘Signboard Berapi’ McDonald’s Di Johor Bahru Raih Perhatian Netizen

Signboard Berapi McDonald’s Plaza Tasek, Taman Ungku Tun Aminah, Johor Bahru dirakam telah terbakar. Kejadian itu telah menyebabkan laluan bersebelahan papan tanda itu ditutup bagi keselamatan pengguna jalan raya.

Memetik Astro Awani, Komander Operasi dari Balai Bomba dan Penyelamat (BBP) Skudai, Penguasa Bomba Kanan 11 Moha Kamal Shaari memaklumkan pihak mereka menerima panggilan kecemasan berhubung kejadian pada jam 6:50 petang.

Pihak bomba berjaya padamkan kebakaran dan keadaan mula terkawal jam 7.16 malam itu dan 80% dari papan tanda Mcdonald’s hangus terbakar. Tiada mangsa terlibat dalam kejadian itu.

Perkongsian video itu telah meraih pelbagai reaksi warganet. Ramai ambil peluang menyunting gambar dan video asal kejadian menjadi lebih ‘estetik’ untuk perkongsian media sosial.

Tidak kurang juga ada berseloroh mungkin ini ‘teknik marketing‘ McDonalds untuk memperkenalkan produk baharu kepada orang ramai.

Lagi satu sebab ni pic.twitter.com/34dW3Gj9tJ

— 𝐻𝒶𝓇𝓇𝒶𝓏 𝒯𝒽𝒶𝓆𝒾𝒻 🤍 (@_mhtmf_) September 27, 2022

Ada tiktoker kata ni ✨aesthetic✨ giteww pic.twitter.com/Brw1XIQMiM

— Bihoon like haechan (@Didi_kyuties) September 27, 2022

Diorang nak tunjuk yg ayam diorang hot and spicy

— Nurashid Noor Mohama (@nurashidnm) September 26, 2022

New trending utk signboard berapi…signboard live display

— Generasi ku (@zul_wahed) September 27, 2022

Seramai enam anggota dibantu sebuah jentera Fire Rescue Tender (FRT), sebuah Light Fire Rescue Tender (LFRT) dan satu Unit Bantuan Perkhidmatan Kecemasan (EMRS) dikejarkan ke tempat kejadian. Punca dan jumlah kerugian  disebabkan insiden kebakaran itu masih lagi dalam siasatan.

Terdahulu kejadian Myvi ‘melekat’ dengan Mercedes-Benz selepas tersalah tekan pedal minyak di McDonalds Educity JB turut menjadi bualan ramai.

HHAHAHAHHA ni hasil dia pic.twitter.com/paiPVQGIbQ

— zee (✿^‿^) (@zanaamirza) September 26, 2022


Filem Ini Membawa ‘Jiwa’ Sihir Dan Rasuk Yang Memaparkan Hubungan Manusia Dan Jin

Apabila bersembang perihal filem seram, maka dengan pantas memori akan mengingati kembali beberapa babak dari filem-filem seram yang popular.

Siapa boleh lupa babak muntah dalam The Exorcist, Samara melangkah keluar dari TV, atau babak lif di dalam Dark Water ataupun babak Suzanna memakan satay di dalam Sundel Bolong.

Namun, pernah terfikir akan filem seram dari Turki?

Untuk minggu ini, aku memilih untuk menulis perihal filem arahan Hasan Karacadag berjudul Dabbe: Cin Carpmasi (DCC) atau Curse of Jinn yang dikeluarkan pada 2013. Sinopsis ringkas, ketika majlis perkahwinan, seorang gadis bernama Kubra telah dirasuk oleh sesuatu.

Seorang psikiatris yang juga rakan lama Kubra iaitu Dr Ebru telah datang untuk membantu. Dalam masa yang sama, Ebru dibantu oleh seorang pengamal perubatan Islam bernama Faruk. Ketika semuanya hampir selesai dan kelihatan lancar, mereka sebenarnya merungkai satu misteri yang lebih gelap dari apa yang disangkakan.

Sebelum aku memanjangkan nota ini, aku ingin ulang soalan yang aku pernah tanyakan kepada orang-orang tua dahulu (malah perkara ini juga aku bangkitkan dalam novel tulisan aku) iaitu, kenapa bukan anjing?

Maksud aku begini. Dari satu aspek mentaliti, anjing dilihat terlalu hina dan najis. Walau anjing dibenarkan dipelihara oleh agama untuk menjaga kebun atau ladang, tapi kerana persepsi itu anjing tidak digunakan.

Maka orang dahulu lebih gemar menyerahkan tugas itu pada ‘hantu raya’ yang dianggap lebih ‘halal’ untuk menjaga rumah, kebun dan melindungi keluarga. Apabila hantu raya itu mula mewarnai salasilah, adakah ia masih salah hantu raya?

Dabbe: Cin Carpmasi (DCC) bagi aku ialah contoh sebuah filem yang berkata perihal hubungan ini. Begini. Bagi aku, filem ini terbahagi pada dua fasa.

Pertamanya, hubungan manusia dan logik. Di dalam DCC, Dr Ebru mewakili manusia yang kontang chemistry hubungan dengan alam kerana dalam filem ini dapat dilihat sebolehnya dia cuba mencari bukti saintifik dan logika pada setiap yang dianggap paranormal dan sering mempersoalkan setiap yang berlaku.

Ia amat kontradik dengan Faruk selaku perawat paranormal yang jenuh menepis tuduhan berdasarkan logik Dr Ebru. Sebagai penonton, aku yakin pasti semua akan menyokong Faruk yang ‘percaya’ berbanding Dr Ebru yang kurang percaya. Konflik ini bagi aku tiada apa yang menarik selain klise dan telah banyak kali diulang dalam filem termasuk dalam filem tempatan.

Namun memasuki fasa kedua iaitu hubungan manusia dan jin, baru aku rasakan filem ini sebenarnya bermula. Selaku pengarah aku rasakan Hasan Karacadag cuba memberikan gambaran agar manusia faham yang tangan jin tak akan pernah kotor untuk membunuh.

Mudah bicara, jin bernama Sare yang merasuk gadis bernama Kubra tak akan sesekali didakwa di mahkamah dan sihir pula divisualkan sebagai jambatan turun temurun paling relevan untuk manusia dan jin berhubung.

Seronoknya mengenai DCC, setiap inci dan detail sihir itu dipaparkan secara jelas. (Mungkin cara sihir yang dipaparkan dekat dengan budaya masyarakat Turki untuk menimbulkan mood ngerinya. Kerana itu, aku memuji filem Nasi Tangas (2014) yang bagi aku antara filem yang rajin dalam paparan sihirnya).

Oleh kerana DCC membawa ‘jiwa’ sihir dan rasuk, tumpuan filem ini tidak kepada siapa yang dirasuk, tetapi lebih kepada alam rasukan dan gangguan tanpa memikirkan sangat perihal manusia.

Segala apa yang jin mampu lakukan ditonjolkan dengan jelas dan menyeret kita sebagai penonton berfikir cara detektif, apa sebenarnya yang jin mahu?

Sebab itu aku gemar pada sisi filem ini yang memberi bayangan jelas, siapa yang kita patut takutkan sebenarnya kerana jin hanya mengikut arahan dan tidak pura-pura. Mungkin kerana itu perkataan munafik dan hipokrit bersesuaian untuk manusia.

Namun, masih ada beberapa aspek teknikaliti dan keraguan di sana sini (apatah lagi jika sudah biasa dengan filem bertema exorcism dan sihir).

Mungkin kerana ia berkonsepkan found footage, ada beberapa kekurangan dari segi kemasan yang menimbulkan syak dan waham mengenai realiti sebuah found footage.

Tetapi, aku memaafkan kelemahan-kelemahan itu atas kekuatan cara seramnya yang tidak memaksa untuk seram, tetapi memberitahu bagaimana untuk seram.

Cumanya jika tidak faham bagaimana seram cara DCC dan gagal merasai hubungan yang dibina, maka ia satu filem yang tak akan sesekali meninggalkan kesan.

Ringkasnya, mungkin ini bukan filem yang hebat secara literalnya. Tetapi untuk faham hubungan kita dan alam lain, ini boleh menjadi filem yang amat baik dan adegan ular di dalam keranda itu sememangnya antara pengalaman ngeri seorang penonton seperti aku.

Oh ya. Jika soalannya di mana aku menonton filem ini, anda boleh tonton versi penuh di laman YouTube. Mungkin selepas ini anda akan mula memasukkan filem Turki di dalam kamus filem seram anda selepas menontonnya.


Akademi Pertama Buat Pembangun Aplikasi iOS Bakal Dibuka Di Itali

Apple nampaknya mahu memperbanyakkan lagi pembangun iOS. Terbaru, Apple mengumumkan akan membuka akademi pertama mereka yang memfokuskan kepada pembelajaran dan pembangunan aplikasi iOS.

Akademi pertama daripada Apple yang bertempat di Università di Napoli Federico II, Italy bakal menempatkan 200 pelajar  pada batch pertama. Luca Maestri selaku CFO buat Apple menambah, peningkatan pembangun iOS disekitar Eropah membuatkan Apple bercadang untuk menjadikan Italy sebagai hub akademi pertama Apple.

Para pelajar ini bakal mempelajari bagaimana untuk membangunkan aplikasi aplikasi mereka sendiri serta mencungkil daya kreatif mereka untuk menhasilkan aplikasi yang berkualiti serta meningkatkan lagi bilangan aplikasi pada platform iOS.

Apa yang lebih menarik, para pelajar ini juga diberikan akses untuk menjadi antara yang terawal untuk mencuba produk atau versi terbaru keluaran Apple. Dalam pada itu, Pihak Apple menjangkakan bakal meningkatkan lagi akademi seperti ini bagi mencungkil lebih banyak bakat di seluruh dunia.


Sijil Halal Subway Digantung Kerana Penapis Air Tidak Halal?

Semalam tular di laman sosial sebaran surat makluman Jabatan Kemajuan Islam Malaysia (JAKIM) yang memaklumkan pensijilan halal bagi restoran makanan segera Subway tidak boleh diteruskan.

Perkara itu berlaku selepas penemuan penapis air yang digunakan rangkaian restoran itu mengandungi komponen dari sumber haiwan serta kawalan bahan mentah yang lemah oleh syarikat tersebut semasa proses audit lapangan oleh JAKIM.

Tidak mahu membiarkan perkara tersebut tular tanpa sebab, pihak bertanggungjawab dalam isu tersebut, Bahagian Hab Halal, JAKIM pada pagi tadi mengeluarkan kenyataan di laman Facebook mereka.

Dalam kenyataan tersebut, pihak mereka memberitahu surat tersebut sebenarnya adalah untuk sebaran JAKIM kepada Jabatan Agama Islam Negeri (JAIN) dan merupakan penyelarasan dalaman antara mereka.

Ini bermaksud surat mereka bukanlah untuk tatapan umum tetapi ada pihak tidak bertanggungjawab yang telah menularkan perkara tersebut.

Ini adalah penjelasan mereka berkenaan penularan surat tersebut.

“Pihak kami telah menerima penjelasan dari Jabatan Agama Islam Negeri berkenaan berhubung penularan surat tersebut dan berdasarkan maklum balas yang diterima mendapati ia telah diedar kepada kakitangan mereka tanpa mematuhi peraturan pengendalian dokumen kerajaan sehingga menjadi tular,” kata kenyataan tersebut.

Berhubung status pensijilan halal pula, pihak JAKIM memberitahu keputusan mereka menangguhkan semua permohonan skim premis makanan bagi rangkaian restoran Subway adalah untuk memberi ruang kepada syarikat itu untuk membuat pembetulan dan penambahbaikan supaya memenuhi standard Pensijilan Halal Malaysia.

Berdasarkan pemahaman kami, buat masa sekarang ketika artikel ini ditulis, ‘surat penyelarasan antara JAKIM dan JAIN’ ini bukanlah pengumunan yang sepatutnya diberitakan kepada umum.

Pihak mereka juga telah menangguhkan permohonan skim premis makanan bagi restoran jenama Subway dan telah berbincang dengan pihak rangkaian jenama tersebut untuk memperbaiki kelemahan yang ditemui semasa proses audit lapangan oleh JAKIM.

“Keputusan menangguhkan semua permohonan skim premis makanan bagi rangkaian restoran jenama Subway adalah untuk memberi ruang kepada syarikat membuat pembetulan dan penambahbaikan yang sewajarnya supaya memenuhi standard Pensijilan Halal Malaysia setelah mengadakan perbincangan dengan JAKIM,” jelas kenyataan tersebut.

Rata-rata netizen yang meninggalkan komen di kiriman kenyataan tersebut di Facebook juga seakan kurang faham dengan status halal tersebut.

Jika anda adalah salah seorang yang masih keliru dengan status halal tersebut, apa kata anda membuat semakan di laman sesawang www.halal.gov.my .

Lihat bagaimana wartawan ini yang diserang netizen dan ‘bawang army Malaysia’ selepas mengeluarkan kenyataan tentang nasi lemak yang mengundang kemarahan rakyat kita sebelum ini. Klik pautan di bawah untuk membaca.

Didakwa ‘Menghina’ Nasi Lemak, Twitter Wartawan Ini Diserang Rakyat Malaysia

Wartawan Muslim Kongsi Pengalaman Ketika Dijemput Makan Daging ‘Babi Halal’

Selepas 55 Tahun, Cawangan A&W Malaysia Di Petaling Jaya Bakal Ditutup


Sijil Halal Xing Fu Tang Oleh Majelis Ulama Indonesia Didakwa ‘Palsu’

Baru-baru ini kita dikhabarkan bahawa Xing Fu Tang telah diperakui halal oleh Majelis Ulama Indonesia. Pastinya ia merupakan satu perkhabaran yang menggembirakan.

Akan tetapi, seorang pengguna Facebook Mohammad Aqram telah berkongsi melalui Facebook miliknya mengenai status sebenar Xing Fu Tang. Dia telah bertanya kepada pihak Majelis Ulama Indonesia melalui emel untuk mendapatkan kesahihan sijil halal yang diterima Xing Fu Tang.

Maklum balas yang diterima ternyata mengejutkan. Pihak Majelis Ulama Indonesia menafikan bahawa Xing Fu Tang telah menerima sijil halal daripada pihak mereka. Malah, sijil tersebut dikhabarkan dikeluarkan oleh badan yang tidak sah dan sijil tersebut adalah palsu sama sekali.

Pastinya ramai pihak yang terasa tertipu dengan isu ini. Diharap pihak Xing Fu Tang dapat memberikan maklum balas mengenai isu ini dan pihak berkuasa dapat menyiasat akan hal ini.


Kita Miskin Dan Lambat Maju Kerana Sikap Yang Satu Ini

Tak, kita miskin hari ini bukan sebab kita beli kereta import. Bukan sebab kita tak beli rumah dulu. Bukan sebab kita tak melabur di ASB. Kita miskin bukan sebab kita pakai kereta tempatan masa beli kereta pertama.

Atau sebab kita hanya mampu bayar kereta jenama  tempatan je. Bukan itu sebabnya kita miskin.

Kita miskin, kerana kita tak membaca. Negara China terbitkan sehingga 440,000 buku baru setiap tahun. Amerika yang aqidahnya kita kata tak betul tu, terbit sehingga 304,900 judul baru setiap tahun. England terbit sehingga 180,000 buku baru tiap tahun. Rusia terbit sehingga 101,000 judul baru tiap tahun.

Jerman, 82,048 judul baru. Ni semua angka purata terbitan judul baharu setiap tahun. Masakan negara ni terbit buku tapi orang tak baca? Penerbit terbit buku kerana adanya demand dalam pasaran.

China, Amerika, England, India, Jepun dan Jerman ni semua negara yang mencorak teknologi zaman sekarang. Sebab tu depa boleh pi Marikh, lepak stesen angkasa ISS bila depa rasa nak melepak.

Daripada kereta, teknologi depa berkembang hingga buat kapal terbang. Daripada seleceh-leceh buat unit televisyen, teknologi berkembang hingga penuh 1 rumah dengan teknologi depa, peti ais mesin basuh, dapur, air cond semua benda lah. Depa jadi negara pengeluar.

Negara ni pula, semuanya negara yang aqidahnya bukan Islam tau. Padahal dalam Islam ni, Iqra tu kan tuntutan paling tinggi? Jadi kita pun tertanya-tanya, mana negara Islam ni pi? Sampai pi Mekah pun, tasbih kopiah jubah semua ‘Made in China’? Kita jadi negara pengguna.

Dan sebenarnya jauh sangat kalau nak pi banding sampai ke Jerman yang jaraknya 12 jam perjalanan kalau naik kapal terbang tu. Cuba lihat diri kita dulu? Kita membaca tak? Kalau baca, berapa buku setahun? Berapa buku sebulan? Berapa buku seminggu?

Dalam kariah, adakah kita jadi ahli yang aktif? Adalah kita ambil peranan dalam keputusan-keputusan pembuat dasar? Adakah kita bersuara ketika melihat ketidakadilan? Adakah kita bertindak untuk membetulkan ketidakadilan itu?

Atau adakah kita – semata-mata hanya menjadi warganegara yang pasif? Dah lah tak membaca. Beli kereta import pula tu. Kondem kereta tempatab. Bila pemerintah buat salah – kita enjoi tonton sambil makan popcorn.

Dan kemudian kita tertanya-tanya – kenapa negara Muslim tak maju?

Yang tak mau maju itu ialah kita sebenarnya. Yang tak mahu membaca. Dan tak pernah menjadi warganegara yang aktif.

Orang yang miskin bukan orang yang beli kereta import dulu sebelum beli rumah pertama tau. Atau kereta pertama dia kereta jenama tempatan yang kecil.

Orang miskin ialah orang yang tak membaca. Kita miskin sebab bangsa kita tak membaca.

Semalam bila aku tulis pasal China terbit 440,000 buku setahun, ada yang jawab populasi China ni 1,382,110,975, jadi tak hairanlah depa terbit banyak tu buku.

Aku tulis tu bukan nak suruh kau sukat ikut ratio buku per penduduk. Aku tulis tu nak bagitahu kau, betapa banyaknya buku orang terbit dalam dunia ni. Kalau dijumlahkan buku yang hanya terbit di 6 negara ni sahaja; China, Amerika, England, India, Jepun dan Jerman tu jumlahnya mungkin mencecah 1,100,531.

1 juta lebih buku terbit hanya di 6 negara. Dalam dunia ni ada berapa negara? Maknanya setiap tahun berapa juta buku diterbitkan di seluruh dunia?

Katakanlah 5 tahun ke belakang ni, mungkin mencecah lebih dari 5 juta buku baru diterbitkan. 5 tahun ni, berapa ketul buku yang kau baca? 100? 200? Atau ada 1000 buku?

Aku nak tekankan, kalau tahun ni kau malas membaca, tahun depan jumlah buku diterbitkan naik sekali ganda. Berapa banyak ruginya hidup kau ni tak membaca? Orang lain terus menulis, terus terbit dan terus membaca ni.

Tu belum lagi kita kira buku yang diterbitkan oleh negara Muslim.

Atau berapa jumlah buku yang dibaca oleh orang Islam setiap tahun? Lelaki-lelaki Arab Saudi misalnya, baca berapa buku sebulan?

Negara Muslim atau orang Islam ni tak payah lawan 1 dunia lah. Lawan 6 negara kat atas tu je dulu. Entah boleh ke dak?

Jawapannya mestilah tak boleh. Sebabnya? Sebab orang Muslim macam kau ni banyak alasan khenn? Tak payah kira seminggu lah. Kira dari semalam ke hari ni je, berapa buku kau dah baca der?


Sikap CEO Jepun Sewaktu Majlis Berbuka Puasa Buat Saya Kagum Dengan Beliau

2 hari lepas, syarikat di mana saya kerja sekarang menganjurkan satu majlis perpisahan CEO merangkap majlis berbuka puasa.

Majlis ini disertai oleh teman sekerja yang datang dari pelbagai negara seperti Jepun, Filipina, Amerika, Jerman dan Kanada.

Walaupun mereka tidak berpuasa seperi kita orang Malaysia, mereka menunggu bersama kami untuk makan sehingga masuknya waktu berbuka puasa. Mereka hormat kami.

Malahan, sesetengah dari mereka turut mengenakan baju Melayu lengkap dengan samping dan songkok untuk memenuhi tuntutan tema majlis.

Saya pernah lihat orang Jepun memakai baju Melayu ketika saya di Jepun dulu tapi ini kali pertama saya lihat orang Jerman memakai baju Melayu. Menarik! dan kami mula panggil dia dengan nama timangan Ahmad!

Apa yang lebih menarik perhatian saya adalah apabila kami mula mengambil makanan (buffet style), saya dapat lihat 3 orang VIP dari Jepun juga beratur di belakang kami.

Seorang dari mereka adalah CEO kami, seorang Presiden ibu syarikat kami (rakan golf Perdana Menteri Jepun) dan seorang CEO dari parent company kami.

Mereka ini adalah individu yang mempunyai pangkat yang sangat tinggi dalam syarikat masing-masing tetapi masih beratur seperti pekerja biasa untuk mengambil makanan.

Tiada layanan khas, tiada meja khas, tiada makanan khas (minum pun Air Katira Abu Bakar dari bazar ramadhan yang popular di Johor Bahru) dan mereka kelihatan sangat selesa dengan keadaan itu.

Bila saya teringat bagaimana Islam mengajar kita melayan sesama manusia tanpa melihat pangkat, dan realitinya di Malaysia, saya malu sendiri. Malaysia itu tinggi dan selalunya tinggi. Jepun itu tinggi juga tapi mereka tahu bila untuk menjadi rendah.

Baca lagi: Kenalkan Anak Erti Susah, Apa Saya Belajar Daripada Orang Jepun


Berapa Simpanan Bulanan Anda? Pandangan Lelaki Ini Mungkin Buat Anda Merenung Jauh Ke Dalam Diri

Dividen dan bonus ASB baru saja keluar. Kami yakin ramai para penyimpan ASB yang mula ke bank bagi menyemak berapakah jumlah dividen terbaru yang masuk ke akaun mereka.

Bagi yang cekal menyimpan, pastinya duit itu dibiarkan kekal di dalam ASB agar terus bertambah lagi di tahun depan. Tapi ramai juga yang keluarkan duit bonus atas berbagai sebab dan tujuan.

Kali ini kami ingin berkongsi sedikit pandangan dari Tuan Zaidi Ismail tentang sikap menyimpan.

ASB, Hartanah, Emas, Saham, Forex, UT, FCPO, Takaful, Perniagaan dan apa sahaja yang ingin ceburi bermula dari dalaman. Guru sorang ini kata ini bagus, yang itu kata itu bagus, sorang tunjuk skill mengira dan multiply, sorang pula tunjuk skill tarik duit dari udara, macam-macam ada. Yang tak tahu hujung pangkal akan terpengaruh. Semua ini poyo. Semua ini hanya alat. Bila ditanya soalan asas apa matlamat hidup dan kewangan anda, semuanya kelaut.

Habis tu mana satu yang bagus? Semua bagus kalau anda tahu matlamat hidup dan kewangan yang jelas. Selagi tak tahu apa itu matlamat hidup dan kewangan selagi itu meraban. Alat kewangan adalah perkara terakhir yang perlu difikirkan. Kalau pendapatan RM1000 tapi perbelanjaan RM1001 semua alat kewangan boleh humban ke laut. Itu adalah asas.

Nak simpan duit dimana, nak labur dimana, takaful apa, nak berniaga dimana dan apa adalah perkara terakir yang perlu difikirkan. 2 perkara utama menentukan kejayaan kehidupan, baik dari segi keluarga mahupun kewangan adalah :

1. Sikap (attitute)
2. Tabiat (behavior)

Ubah keduanya dahulu, baru yang lain akan turut tersusun.  Ilmu penting tapi bukan penentu kejayaan. Semuanya bermula dari dalam diri kita sendiri. Sikap dan tabiat adalah pengaruh terbesar dalam hidup. Kedua-duanya bukan “nature” (azali) tapi “nurtured” (dididik).

Macam mana nak menyimpan jika punya sikap boros dan tidak pernah ada tabiat menyimpan ? Biarpun ada ilmu 10 kali lipat ASB, 7 petala Emas, Leverage Hartanah tersungkam, Forex di Korek dan bekerja selama 20 tahun dalam industri takaful, pernah berguru dengan 100 guru, hadiri beratus seminar dan baca 1000 buku sekalipun jika masih punya sikap dan tabiat buruk yang sama ?

Macam mana pula seorang yang buta huruf, tak pernah bekerja dalam industri kewangan, bukan kaunselor rumah tangga, tidak pernah ke sekolah boleh punya keluarga bahagia (tidak bercerai berai) dan masih kaya raya? Biarpun tidak pernah hadiri seminar, jumpa tok guru atau baca buku kewangan dan rumah tangga ?

Yang membezakan keduanya adalah sikap & tabiat. Korang boleh terus berbalah di sosial media, tegakkan benang basah masing-masing dan terus jadi keyboard warrior. Orang macam saya akan terus tambah harta dan mempunyai keluarga bahagia.

“wang mengalir dan terkumpul mengikut keutamaan dalam hidup dan keutamaan dalam hidup ditentukan oleh sikap dan tabiat”

“Faktor kejayaan kekayaan adalah 20% Ilmu dan 80% Sikap & tabiat”

Nota : Orang yang dah dari kecil sudah terbiasa (sikap & tabiat) kencing berdiri sukar untuk kencing mencangkung biarpun diberitahu 1001 hikmah dan nasihat (ilmu).


Sikap Gila ‘Sticker’ Pemandu Bas Menjadi Punca Berlakunya Kemalangan?

Sering kali apabila berada di jalan raya pastinya anda pernah melihat kenderaan tidak kira kereta, motorsikal mahupun bas yang berminat dengan menampal pelekat atau sticker dalam memaparkan info mahupun kelihatan lebih unik.

Dalam pada itu, obsesi kepada sticker ini kadang kala bukan sahaja mengurangkan ruang penghlihatan buat pemandu malah turut membahayakan pengguna. Tidak cukup dengan sticker, terdapat pula segelintir pemandu yang turut menggantung anak patung sekaligus memenuhi lebih separuh cermin hadpaan pemandu.

Isu ini nampaknya sekali lagi tular menerusi Facebook Persatuan Bangsa Johor apabila berlakunya sebuah kemalangan di Senai, Johor melibatkan sebuah bas dengan motorsikal.

Berdasarkan komen para netizen, lambakan sticker pada cermin bahagian hadapan bas bersama anak patung antara yang menjadi punca pelanggaran berlaku. Berikut merupakan gambar yang dikongsikan para netizen mengenai bas yang dikatakan gila sticker ini.

Menerusi isu yang berlaku, para netizen berharap pihak berkuasa sedia memantau isu yang berlaku khususnya pada bas dan juga lori yang dikatakan gemar menampal sticker sehingga memenuhi ruang cermin dalam memastikan isu yang sama tidak berulang lagi yang sekaligus membahayakan pengguna jalan raya yang lain.

Pada minggu ini tular isu apabila para netizen meluahkan kekecewaan terhadap sikap selfish geng basikal yang menyusahkan penduduk gombak.

Netizen Kecewa Sikap ‘Selfish’ Geng Basikal Yang Menyusahkan Penduduk Gombak

Selepas Premis Perniagaan, PBT Mula Robohkan Binaan Depan Rumah Pula


Inilah Sikap ‘Jijik’ Segelintir Rakyat Malaysia Apabila Berdepan Bangkai Haiwan Eksotik

Bukan selalu kita dapat bertemu haiwan eksotik seperti tapir kerana habitatnya yang berada di dalam hutan. Namun sekali sekala, haiwan ini akan ‘tersesat’ jalan sehingga ke bandar dan jalan raya.

Kejadian jalan raya yang melibatkan tapir tidak dapat dielakkan dan menurut Persatuan Haiwan Malaysia, hampir 40 ekor tapir mati tahun ini akibat kemalangan jalan raya di seluruh dunia. Kemalangan ini sedikit sebanyak mengecilkan lagi populasi tapir yang tinggal di hutan-hutan di seluruh Malaysia.

Kematian tapir-tapir ini memang tidak dapat dielakkan. Namun perkara jijik yang dilakukan terhadap bangkai tapir ini sesuatu yang kita boleh perbaiki di masa akan datang. menurut Persatuan Haiwan Malaysia, pada 24 Disember 2017 jam 6.40 pagi seekor tapir ditemui mati di tepi jalan Kampung Renuk Baru, Gua Musang.

Kematian tapir ini ditambah duka apabila badan tapir ini disiat kulitnya dan bahagian muka tapir ini dirobek sehingga berada dalam keadaan yang amat menyedihkan. Ianya bukan kes pertama bangkai tapir ini disiat kerana kejadian seperti ini turut berlaku di Hulu Langat October lalu.

Sehingga ini tidak pasti apa motif orang ramai yang sanggup melapah kulit bangkai tapir ini. Apa yang mereka ingin buat dengan kulit tapir ini? Apa yang mendorong mereka untuk berbuat sesuatu yang kejam seperti ini kepada bangkai haiwan eksotik ini? Tetapi ada yang berpendapat kulit tapir ini mampu mengubati pelbagai jenis penyakit tetapi kepercayaan itu sehingga kini masih belum dibuktikan secara saintifik.

Pihak Persatuan Haiwan Malaysia mmahu Jabatan Perhilitan Semenanjung Malaysia untuk menyegerakan cadangan dan tindakan kepada kerajaan pusat di Putrajaya agar bergegas mengkaji keperluan membanyakkan laluan haiwan (Animal Viaduct) di kebanyakan tempat di lebuh raya dan jalan raya yang dikenal pasti sebagai laluan haiwan liar seluruh negara.

Laluan haiwan ini adalah perkara biasa di negara luar bagi memelihara haiwan liar seperti seperti tapir, beruang, harimau, gajah dan banyak lagi agar kemalangan seperti ini dapat dielakkan.

Namun kejadian seperti ini memang tidak dapat dielakkan. Apa yang dapat kita lakukan ketika ini adalah dengan menghormati bangkai-bangkai hidupan liar ini dan membiarkan badannya dalam keadaan yang sempurna. Harap kita dapat berubah daripada terus dikaburi mentaliti kelas ke-10 dan menjadi insan yang lebih baik dalam menangani kes seperti ini.


Sikap Lelaki Ini Telah Melancarkan ‘Chain-Reaction’ Yang Panjang Dan Wajar Dicontohi

Dalam kehidupan yang serba pantas ini, semua orang mempunyai agenda tersendiri dan jarang mempedulikan orang lain.

Namun, siapa sangka, sikap lelaki ini telah membuatkan orang lain rasa dihargai.

Ps : Adakah anda telah membuat sedikit kebaikan yang bermanfaat untuk orang lain hari ini?